Definisi

Apakah Sekat Jantung Peringkat Kedua
(Second-degree Heart Block)
?

Second-degree atrioventricular (AV) block
, atau
second-degree heart block
, adalah keadaan sistem pengalir jantung di mana pengalir impuls atrium melalui nodus atrioventrikel (AV) dan / atau berkas His (
His bundle
) terlewat atau disekat. Pesakit dengan
second-degree AV block
 mungkin tanpa simptom atau mereka mungkin mengalami pelbagai simptom seperti pening dan sinkop.
Mobitz type II AV block
 mungkin beralih kepada sumbatan lengkap jantung (
complete heart block
), dengan peningkatan risiko kematian.

Apakah kebarangkalian Sekat Jantung Peringkat Kedua
 (Second-degree Heart Block
)?

Keadaan ini sebenarnya tidak biasa dan boleh menjejaskan lelaki dan wanita atau kedua-duanya sekali. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Sekat Jantung Peringkat Kedua
(Second-degree Heart Block
)?

Simptom lazim keadaan ini ialah:

Tiada simptom (lebih biasa pada pesakit dengan
type I
, seperti atlet terlatih dan orang tanpa penyakit struktur jantung)

Ringan kepala, pening, atau sinkop (lebih biasa dalam
type II
)

Sakit dada, jika jantung tersumbat berkaitan dengan miokarditis atau iskemia

Denyutan jantung tidak teratur

Bradikardia mungkin ada

Pesakit simptomatik mungkin mempunyai tanda hipoperfusi, termasuk hipotensi

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang sesuatu simptom, sila berjumpa dengan doktor anda.

Bilakah saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Ia adalah yang terbaik untuk berbincang dengan doktor anda apa yang terbaik untuk keadaan anda.

Punca

Apakah yang menyebabkan Sekat Jantung Peringkat Kedua
 (Second-degree Heart Block
)?

Ubat-ubatan kardioaktif adalah penyebab utama
AV block
. Mereka mungkin memberi kesan negatif (iaitu, dromotrop) ke
AVN
 secara langsung, secara tidak langsung melalui sistem saraf autonomik, atau kedua-duanya. Digoxin, penyekat beta, penyekat saluran kalsium, dan ubat-ubatan antiaritmia tertentu telah terbabit dalam
second-degree AV block
.

Daripada ubat-ubatan antiaritmia yang boleh menyebabkan
second-degree AV block
, penyekat saluran natrium, seperti procainamide, menyebabkan sekatan lebih jauh dalam sistem His-Purkinje.

Pelbagai gangguan radang, infiltratif, metabolik, endokrin, dan vaskular kolagen telah dikaitkan dengan sekatan
AVN
, seperti berikut:

Penyakit radang seperti Endokarditis, miokarditis, penyakit Lyme, demam reumatik akut

Penyakit infiltratif seperti Amyloidosis, hemochromatosis, sarcoidosis (keabnormalan konduksi AV boleh menjadi tanda pertama sarcoidosis

Faktor-faktor risiko

Apakah yang meningkatkan risiko saya untuk Sekat Jantung Peringkat Kedua
 (Second-degree Heart Block
)?

Terdapat banyak faktor risiko untuk keadaan ini, seperti:

Tumor jantung

Trauma (termasuk berkaitan dengan kateter, terutamanya dalam keadaan
left bundle-branch block
 sebelum ini)

Setelah penggantian injap
transcatheter

Penjambatan miokardium

Reduksi septal etanol (juga dikenali sebagai ablasi transkoronari hipertrofi septal untuk rawatan kardiomiopati hipertropik obstruktif)

Penutupan
transcatheter
 kecacatan septum atrium dan ventrikel

Pembedahan pembetulan jantung kongenital, terutama yang berhampiran dengan septum

Fibrosis idiopatik progresif (berkaitan dengan usia) dari rangka jantung

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah Sekat Jantung Peringkat Kedua
(Second-degree heart block
) didiagnosis?

Sekiranya doktor anda mengesyaki bahawa anda mungkin mengalami keadaan ini, pemeriksaan fizikal akan dilakukan dan beberapa ujian juga akan disyorkan oleh doktor anda. ECG digunakan untuk mengenal pasti kehadiran dan jenis
second-degree AV block
.

Ujian elektrofisiologi diagnostik dapat membantu menentukan tahap sekatan dan potensi keperluan untuk perentak jantung kekal. Pengujian sedemikian disyorkan untuk pesakit di mana sekatan His-Purkinje (infranodal) disyaki tetapi belum disahkan.

Kajian makmal lain untuk mengenal pasti punca-punca yang mungkin berlaku adalah seperti berikut:

Serum elektrolit, kalsium, dan magnesium

Tahap digoxin pada pesakit yang menggunakan digoxin

Ujian biomarker jantung pada pesakit yang disyaki iskemia miokardium

Kajian makmal yang berkaitan dengan miokarditis (contohnya titer Lyme, serologi HIV, tindak balas berantai polimerase [PCR] enterovirus, PCR adenovirus, titer Chagas), jika bersesuaian secara klinikal

Kajian yang berkaitan dengan infeksi, berkenaan dengan  abses gelang injap

Kajian fungsi tiroid jika sesuai

Bagaimanakah Sekat Jantung Peringkat Kedua
(Second-degree Heart Block
) dirawat?

Sekiranya anda seorang dewasa dengan
second-degree heart block
 yang menyebabkan anda mengalami kadar denyutan jantung yang sangat perlahan, kemungkinan doktor anda akan mencadangkan anda supaya alat perentak jantung dipasang. Sekiranya anda mempunyai
second-degree heart block
yang disebabkan oleh serangan jantung, anda mungkin hanya memerlukan alat perentak jantung sementara. Jika rentak jantung normal tidak kembali beberapa minggu selepas serangan jantung anda, anda mungkin memerlukan perentak jantung kekal dipasang. Sekiranya anda seorang yang muda dengan penyakit jantung kongenital dengan
second-degree
 atau
third-degree heart block
 tetapi anda tidak mempunyai kadar denyutan jantung yang perlahan atau sebarang simptom, anda mungkin tidak memerlukan perentak jantung.

Sebenarnya
 second-degree atrioventricular (AV) block
 dalam pesakit asimtomatik tidak memerlukan sebarang terapi khusus dalam persekitaran prehospital. Sekiranya pesakit mempunyai simptom, garis panduan bantuan hayat jantung lanjutan (ACLS) standard untuk bradikardia, termasuk penggunaan atropin dan perentak  transkutan, diikuti.

Tiada terapi khusus yang diperlukan dalam jabatan kecemasan (ED) untuk
Mobitz I (Wenckebach) second-degree AV block
, melainkan pesakit mempunyai simptom. Pesakit yang disyaki iskemia miokardium perlu dirawat dengan rejimen anti-iskemia yang sesuai dan dirawat.
Second-degree block
 pada tahap nod atrioventriokular (AVN) mungkin disebabkan oleh digoxin, penyekat beta, atau penyekat saluran kalsium. Merendahkan dos dan / atau menghentikan ubat-ubatan ini boleh mengembalikan pengaliran AV normal.

Mobitz II block
 lebih cenderung untuk beralih kepada sekatan lengkap jantung dan dengan itu memerlukan pendekatan yang berbeza. Seperti dengan
Mobitz I block
, agen AV nodal harus dielakkan, dan rejimen anti-iskemia harus dimulakan sekiranya iskemia disyaki.

Perubahan gaya hidup dan kaedah pengubatan sampingan

Apakah beberapa perubahan gaya hidup atau remedi sampingan yang dapat membantu saya mengurus
Sekat Jantung Peringkat Kedua (Second-degree heart block
)?

Gaya hidup dan remedi sampingan yang berikut mungkin membantu anda mengatasi keadaan ini:

Pesakit yang dilepaskan dari jabatan kecemasan dengan
Mobitz II block
 atrioventrikular (AV) harus mempunyai rawatan lanjutan segera yang diatur dengan pakar kardiologi

Sekiranya
AV block
 bertaraf tinggi dan, mungkin, simptom akibat
AV block
 hadir, pertimbangkan untuk memantau pesakit dan kemudian melakukan pemantauan Holter atau ujian
treadmill
 pada masa akan datang. Jika
AV block
 berlaku pada waktu malam, pertimbangkan apnea tidur sebagai punca

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda


Ini Sebab Saintifik Mengapa Bulu Roma Tiba-tiba Boleh Meremang, Bukan Kerana Entiti!

Meremang bulu roma biasa berlaku dalam situasi seperti ketika takut semasa menonton filem seram.
Mengapa anda boleh rasa meremang semasa tonton filem seram?

Teruskan membaca artikel ini untuk mengetahuinya.

Untuk mendapatkan lebih banyak info berkenaan Kesihatan, anda boleh klik
di sini
.

Bukan hanya filem seram

Selain daripada situasi seperti yang terdapat dalam filem seram, terdapat juga beberapa situasi yang agak serupa yang boleh menyebabkan rasa meremang.

Sebagai contoh,
jika anda berasa ketakutan ketika berada di tempat yang tinggi
, atau ketika anda berasa cemas.

Namun, apakah sebenarnya yang berlaku kepada tubuh sehingga menyebabkan rasa meremang?

Pada waktu bilakah kita akan mengalami reaksi meremang bulu roma?

Setiap individu akan mengalami reaksi fizikal yang berbeza-beza apabila berhadapan dengan sesuatu situasi tertentu.

Biasanya, kita akan mengalami bulu roma yang meremang ketika berasa sejuk, takut,
berasa terancam atau mengalami kejadian yang melibatkan sentuhan emosi.

Kita juga akan mengalami meremang bulu roma sewaktu mendengar lagu atau bersentuhan dengan individu lain.

Tahukah anda, keadaan yang anda alami ini adalah satu reaksi tubuh yang bersifat automatik atau refleks.

Ini bermakna, kita tidak mampu untuk menganggarkan pada waktu bilakah kita akan mengalami rasa meremang dan bilakah rasa itu akan hilang.

Anda hanya akan sedar bahawa anda sedang meremang apabila terdapat simptom-simptom pada kulit anda.

Mengapa kulit boleh menjadi meremang apabila kita berasa ketakutan?

Dalam dunia perubatan, situasi meremang ini dikenali sebagai refleks pilomotor.

Reaksi refleks seperti ini berlaku kerana apabila kita berasa takut, maka otak akan terus mengaktifkan mod siap sedianya terhadap sebarang ancaman yang akan muncul.

T
ubuh badan pula akan bertindak dengan menghasilkan hormon adrenalin
 yang dikeluarkan oleh kelenjar yang terletak
di atas ginjal.

Kesannya, otot-otot kecil yang bersambungan
dengan folikel rerambut pada kulit akan mengalami kontraksi.

 Inilah yang kemudiannya menyebabkan fenomena di mana bulu roma pada kulit anda meremang atau berdiri tegak.

 Selain daripada bulu roma yang berdiri tegak, kontraksi ini juga menyebabkan kulit kita kelihatan seperti mempunyai bintik-bintik kecil.

Selain itu, refleks pilomotor ini juga menyebabkan pemanasan tubuh.

Tindakan ini dilakukan bertujuan untuk memanaskan otot-otot tubuh
 untuk terus bergerak atau berfungsi bagi menyelamatkan diri sekiranya terdapat sebarang ancaman.

Pada zaman prasejarah dahulu, refleks pilomotor ini sangat bermanfaat bagi manusia yang berhadapan dengan ancaman seperti serangan binatang buas.

Tetapi, apa pula maksudnya jika meremang bulu roma ini berlaku secara tiba-tiba?

Adakalanya, terdapat juga situasi di mana seseorang itu boleh mengalami rasa meremang secara tiba-tiba tanpa punca yang jelas.

Antara mitos yang sering dipercayai bagi kes-kes seperti ini ialah disebabkan kehadiran makhluk halus di sekitar manusia yang menyebabkan rasa seperti ini.

Namun, hal ini bukanlah penyebab sebenarnya.

Bulu roma anda akan menjadi meremang secara tiba-tiba tanpa sebab jika terdapat sebarang perubahan suhu yang signifikan di persekitaran anda.

Ada kemungkinan
udara di sekeliling anda menjadi lebih sejuk daripada sebelumnya.

Boleh jadi juga suhu tubuh badan anda menurun secara signifikan yang menyebabkan rasa meremang.

Selain itu, refleks pilomotor ini juga boleh berlaku secara tiba-tiba sebagai simptom bagi penyakit tertentu.

Sebagai contoh, sekiranya terdapat gangguan pada sistem refleks tubuh badan, anda juga akan boleh meremang secara tiba-tiba
selain reaksi fizikal lain yang berlaku tanpa sebab seperti jantung berdebar.

Gangguan ini dikenali sebagai hiperrefleksia autonomi atau disrefleksia autonomi.

Bulu roma yang meremang secara tiba-tiba
juga boleh bertindak sebagai simptom penyakit seperti influenza
, gastroenteritis dan radang paru-paru.

Anda perlu melihat jika bulu roma yang meremang itu disertai dengan beberapa reaksi lain seperti mengalami perpeluhan yang banyak, jantung berdebar,
tekanan darah yang tidak stabil
serta rasa sakit pada bahagian tertentu tubuh badan.

Kesimpulan

Kini anda telah mengetahui bahawa punca kepada kejadian meremang bulu roma adalah disebabkan oleh fenomena refleks pilomotor yang berlaku secara automatik.

Selain itu, perasaan meremang ini juga boleh berlaku secara tiba-tiba disebabkan oleh faktor lain seperti perubahan suhu dan juga simptom penyakit-penyakit tertentu.


Mangsa Buli Siber: Anak Anda Mungkin Salah Seorang Daripadanya

Kanak-kanak pada hari ini banyak menghabiskan masa dengan media sosial dan pelbagai peralatan teknologi yang lain. Disebabkan itu, mereka turut berpeluang menjadi mangsa buli di dalam alam maya. Fenomena ini dinamakan sebagai buli siber. Agak sukar untuk mengetahui sekiranya anak anda menjadi salah seorang mangsa buli siber. Namun begitu anda tidak boleh memandang enteng perkara ini kerana buli siber mempunyai kesan yang sangat serius.

Antara gejala buli siber ini adalah menerima e-mel berbaur ugutan, penghinaan menggunakan kata-kata atau gambar menerusi media sosial seperti
Facebook
,
Instagram
 dan lain-lain. Mangsa buli siber juga mungkin akan dibuli dengan penyebaran gambar mereka yang memalukan. Ini kemudiannya akan menjadi bahan tontonan dan ejekan daripada rakan-rakan media sosial mereka. Kesemua faktor ini akan mendorong mangsa buli siber berasa terasing sekaligus menyebabkan depresi.

Mengapa anak anda tidak mahu berterus terang dengan anda?

Anda mungkin sudah banyak kali bertanyakan kepada mereka sama ada mereka dibuli di alam siber atau tidak namun anak anda tidak pernah mengadukan apa-apa kepada anda. Ini kerana anak anda berkemungkinan tidak tahu bahawa mereka sendiri sedang menjadi mangsa buli siber. Lebih mengejutkan, rakan-rakan di alam maya mereka juga tidak berbuat apa-apa untuk menyelamatkan mangsa buli tersebut. Disebabkan buli siber tidak akan meninggalkan kesan seperti lebam atau kehilangan barang, ibu bapa dan guru sekolah juga tidak dapat mengesan mangsa buli siber. Ini membuatkan si pembuli lebih berani untuk melakukan perbuatan ini.

Kanak-kanak yang menjadi mangsa buli siber pula mungkin takut terhadap kesan yang bakal mereka hadapi sekiranya mereka mengadu kepada ibu bapa mereka. Lagipun, mereka takut sekiranya ibu bapa mereka mendapat tahu perkara ini, mereka tidak akan dibenarkan menggunakan media sosial lagi. Anda mungkin dapat melihat bahawa mangsa buli siber ini kebanyakannya merupakan kanak-kanak yang pintar dan unik tetapi selalu bersendirian. Ini menyebabkan mereka mudah menjadi sasaran mangsa buli siber. Namun begitu, kanak-kanak ini masih menjadikan media sosial untuk mereka berinteraksi bersama rakan-rakan mereka meskipun mendatangkan banyak mudarat kepada mereka. Oleh itu ibu bapa perlu lebih memberi perhatian terhadap penggunaan media sosial oleh anak anda.

Petanda anak anda mungkin menjadi mangsa buli siber

Walaupun anak anda tidak memberitahu anda perkara sebenar, anda boleh memerhatikan mereka melalui beberapa petanda yang disenaraikan berikut.

Mereka selalu kelihatan tertekan setiap kali menggunakan komputer riba atau telefon pintar dan cenderung mengasingkan diri daripada bergaul dengan rakan-rakan atau saudara-mara mereka di kehidupan normal.

Mereka cenderung menyorokkan diri daripada setiap aktiviti dalam talian mereka setiap kali anda berada berdekatan mereka dan tidak mahu menambah anda sebagai kenalan rakan
Facebook
 mereka.

Mereka kelihatan gelisah dan bersalah setiap kali menerima mesej, SMS atau notifikasi
Facebook
.

Mereka selalu mengelak dari anda. Anda boleh mengesahkan petanda ini sekiranya mereka selalu menggunakan perkataan yang ringkas seperti ‘
okay
’ setiap kali anda bertanya perihal mereka di sekolah. Ataupun mereka mengatakan sesuatu yang mempunyai makna tersirat seperti “saya sudah bosan untuk bersekolah”.

Mereka cenderung untuk ponteng kelas dan mendapat markah peperiksaan yang rendah.

Mereka mempunyai masalah makan dan tidur atau mereka berubah berat badan dengan mendadak

Tuntasnya, buli siber merupakan gejala yang sangat serius kerana mangsa buli siber akan memperoleh kesan negatif yang berpanjangan dan kekal selama hidup mereka. Gejala yang membimbangkan ini juga mampu membawa kepada masalah mental dan kesihatan mereka. Paling bahaya, gejala ini mungkin mengakibatkan mereka mencederakan diri sendiri atau lebih teruk, membunuh diri. Oleh itu sebagai ibu bapa yang prihatin, anda perlu mengambil langkah intervensi untuk menghalang perkara ini daripada menjadi lebih serius dengan berbincang secara hati ke hati dengan anak anda. Selain itu, anda juga perlu sentiasa berhubung dengan guru atau staf di sekolah anak anda serta pihak berkuasa yang berkenaan bagi menghentikan gejala buli siber ini.

Hello Health Group
 tidak menyediakan nasihat perubatan, diagnosis, atau rawatan.


Psst… Ibu Boleh Menyusukan Anak di Tempat Awam Tau

Malu. Itu merupakan perkataan yang sering digunakan oleh para ibu yang enggan memberikan susu ibu kepada anak di tempat awam. Namun begitu permintaan anak untuk
menyusu badan
, terutamanya yang berusia kurang daripada setahun, seringkali diluar jangkaan dan kawalan. Sedang ibu membeli-belah, tiba-tiba si anak berteriak ingin menyusu. Si ibu mula kegelisahan. Cuba dipujuk, namun tak termakan. Akhirnya, dengan rasa malu dan bersalah, dia membawa anaknya ke tandas wanita untuk disusukan.

Di sini kami ingin senaraikan beberapa petua untuk para ibu, bagaimana anda boleh memberikan susu ibu kepada anak anda sewaktu berada di tempat awam. Jangan bawa anak anda ke tandas awam setiap kali dia merengek kelaparan. Teruskan membaca untuk tahu dengan lebih lanjut.

Susu ibu, di mana jua bayi anda berada

Di Malaysia, walaupun sebahagian besar masyarakat sudah berfikiran terbuka, namun sukar untuk kita kenal pasti bagaimanakah penerimaan mereka terhadap budaya menyusukan anak di tempat awam. Namun begitu, fasiliti untuk menyusukan anak ada disediakan di tempat-tempat tertentu bagi memudahkan urusan dan menjaga privasi para ibu.

Susu ibu mempunyai zat-zat penting untuk perkembangan bayi. Anda seharusnya berbangga kerana memilih untuk memberikan khasiat terbaik buat anak anda namun usahlah merakam dan sebarkan gambar anda sedang menyusukan anak di laman sosial media. Perkara ini akan menyebabkan berlakunya fitnah dan bakal mengundang perkara yang tidak diingini.

Tips menyusu di tempat awam

Pilih pakaian yang sesuai. Pakaian yang boleh dibuka dari sudut hadapan (butang atau zip) dapat memberikan akses yang mudah kepada bayi untuk menyusu di tempat awam. Terdapat pelbagai jenis ‘design’ pakaian yang menepati citarasa para ibu dan jika itu tidak cukup, pakai tudung labuh atau
cardigan
 yang selesa. Ini bagi menutup bayi yang sedang menyusu sekiranya tiada fasiliti awam atau tempat tersebut penuh. Asalkan mulut bayi dapat melekap kepada puting susu ibu dengan sempurna.

Gunakan
stroller
 sebagai penghalang. Kepada ibu bapa yang membawa
stroller
, sekiranya bayi anda lapar, cari sudut yang sesuai di tempat anda berada dan halang pandangan pada sudut hadapan menggunakan
stroller
tersebut.

Gunakan pengendong
ring sling
. Ini adalah merupakan pengendong bayi yang diubahsuai daripada rupa bentuk pengendong tradisional menggunakan kain batik. Ia memudahkan urusan mengangkat bayi dan dalam masa yang sama menyusukan bayi. Privasi ibu terjaga memandangkan bayi dan payudara ibu ditutup oleh kendongan tersebut.

Fahami bayi anda dan bertindak segera. Kebiasaannya, bayi akan merengek kecil apabila mereka mula berasa lapar. Usah biarkan keadaan tersebut berlarutan dan segeralah mencari kawasan atau fasiliti untuk menyusukan anak, jika ada. Jika anak berusia lebih daripada 6 bulan, berikan snek lembut sementara anda mencari tempat yang sesuai untuk menyusukan anak anda.

Jika anda mempunyai wang lebih untuk dibelanjakan, laburkan pada
nursing cover
. Ia merupakan pakaian khusus untuk ibu menyusukan anaknya ketika berada di tempat awam. Terdapat beberapa pilihan warna yang sudah pastinya dapat menarik minat anda.

Apa yang anda perlu elakkan

Elakkan daripada membawa peralatan tambahan untuk menyusu. Apa yang mudahnya berkenaan dengan susu ibu adalah anda boleh bergerak ke sana ke mari tanpa perlu membawa sebarang peralatan yang ternyata boleh menyerabutkan.

Jangan menyusukan bayi di dalam bilik air. Cuba anda tanya diri anda sendiri, adakah anda akan makan di dalam bilik air? Jika tidak, mengapa anak anda perlu menyusu di dalam bilik air? Cari fasiliti berdekatan, jika tiada, cari kawasan strategik untuk anda menyusukan anak anda.

Jangan pedulikan pandangan orang yang lalu lalang. Walaupun ia merupakan alternatif yang semakin boleh diterima masyarakat, menyusukan anak di kawasan terbuka merupakan konsep yang asing buat sesetengah pihak. Usah pedulikan mereka.

Jangan duduk di kawasan yang dapat menarik perhatian anak anda daripada menyusu sehingga kenyang. Duduk di kawasan yang tenang dan lapang. Taman permainan bukanlah tempat yang bagus untuk menyusukan anak anda terutamanya jika mereka boleh bergerak sendiri. Mereka akan lebih tertarik untuk bermain.

Banyak pilihan, bukan? Jangan lupa untuk memberikan ruang kepada orang awam yang lain. Hendak hidup aktif bukanlah penghalang kepada anda untuk menyusukan anak anda dan sebaliknya.

Hello Health Group
 tidak menyediakan nasihat perubatan, diagnosis, atau rawatan.


Mungkin 'Sedap' Guna Buat Terangsang, Tapi 5 Alat Ini Tak Sesuai Untuk Melancap, Bahaya!

Ya,
memang ramai manusia yang hidup di muka bumi ini beronani
. Namun tahukah anda bahaya onani ini?

Walaupun fakta ini sangat sukar untuk dipercayai, namun inilah realiti sebenar kehidupan masa kini.

Menurut kajian yang dijalankan oleh Pakar Sosiologi dari University of Chicago, kira-kira 61% lelaki dan 38% wanita yang tinggal di Amerika Syarikat mengaku pernah melancap.

Menurut kajian itu lagi, kelompok usia yang paling banyak melancap adalah golongan lelaki yang berumur 20 hingga 39 tahun serta golongan wanita yang berumur 18 hingga 20 tahun.

Bukan sahaja di negara Uncle Sam, bahkan individu di seantero dunia ini juga tidak lari dari perbuatan ini.

Ada juga individu yang gemar beronani dengan bantuan pelbagai benda yang kadangkala tidak masuk dek akal.

Ingin tahu apakah benda-benda tersebut dan adakah ia berbahaya? Baca artikel ini!

Untuk mendapatkan lebih banyak info tentang Kesihatan Seksual, sila dapatkannya
di sini.

Adakah beronani itu normal?

Sebelum pergi dengan lebih mendalam lagi, wajarlah untuk kita tahu tentang perkara ini terlebih dahulu.

Jawapannya adalah ya, ia adalah normal kerana majoriti individu dewasa pernah melakukannya.

Anda mungkin biasa dengar ia dilakukan oleh individu remaja kerana belum berkahwin namun ketahuilah bahawa
pasangan yang sudah berumah tangga juga mungkin melakukannya
.

Pun begitu, ketahuilah bahawa melancap adalah satu perbuatan yang dilarang dalam agama Islam dan boleh mendatangkan dosa jika terus melakukannya untuk memuaskan nafsu.

Selain itu,
bahaya onani juga adalah ia boleh menjejaskan tahap kesihatan individu
.

Meskipun begitu, ia mungkin tidak akan menghalang segelintir individu dari terus beronani.

Lebih menakutkan, ada yang gemar menggunakan pelbagai benda untuk membantu mereka melancap! awas inilah bahaya onani yang perlu anda tahu.

Beronani bukan setakat guna sex toy sahaja…

Seperti mana yang umum sudah tahu, beronani adalah satu perbuatan mengurut atau menggesel alat sulit dengan menggunakan tangan bagi tujuan merangsang nafsu seksual.

Pun begitu, hanya menggunakan tangan kosong sahaja sudah tentu kesat lantas menyukarkan proses tersebut.

Disebabkan itu, pelbagai peralatan turut sama digunakan bagi memudahkan aktiviti ini dilakukan oleh individu terbabit.

Antaranya adalah
 pelincir, minyak, losyen atau sebarang peralatan yang boleh melincinkan pergerakan tangan
 dalam merangsang alat kemaluan.

Untuk lebih hangat, ada juga individu yang menggunakan alat permainan seks seperti vibrator, dildo, butt plug dan pelbagai lagi yang lain.

Persoalannya, adakah penggunaan
 sex toy
 semasa beronani adalah selamat?

Jawapannya adalah ya, sekiranya ia digunakan dengan cara yang bersih dan betul. Jika tidak,
risiko penularan penyakit jangkitan kelamin (STD) adalah agak tinggi
 – inilah bahaya onani yang paling utama.

Namun bukan setakat
 sex toy
 sahaja yang digunakan untuk melancap…

Benda yang tidak patut digunakan untuk beronani!

Menggunakan tangan kosong atau alat permainan seks adalah normal, namun benda-benda berikut adalah sangat tidak patut digunakan untuk melancap baik bagi lelaki atau wanita:

#1. Makanan

Terkejut? Memang ada orang yang melakukannya!

Menurut Profesor Obstretrik dan Ginekologi di Northwestern University’s Feinberg School of Medicine Dr. Lauren Streicher, jangan sesekali menggunakan makanan sebagai alat untuk memuaskan nafsu.

Haiwan, buah-buahan dan sayur-sayuran sangat terdedah kepada bakteria dan bahan kimia yang sangat berbahaya kepada alat sulit anda.

Bukan itu sahaja, pelbagai jenis makanan juga mempunyai banyak bentuk yang sudah tentu boleh membuat alat kemaluan kalian luka.

#2. Berus gigi

Dr. Streicher turut menyatakan bahawa berus gigi sama ada jenis biasa atau eletrik juga adalah tabu ketika beronani.

Meskipun ia boleh bergetar sama seperti vibrator
, berus gigi berisiko membuat alat sulit kalian mengalami kecederaan, kekoyakan dan keradangan pada tisu.

Ingin ditekankan bahawa, berus gigi mudah tercemar kerana bakteria dari mulut kita. Itulah sebabnya kita perlu menukarnya setiap 3 bulan. Apatah lagi menggunakannya pada klitoris akan menyebabkan risiko kemasukkan bakteria ini ke dalam vulva dan vagina. Seterusnya mengakibatkan jangkitan tertentu.

#3. Sikat rambut

Dr. Streicher mendedahkan lagi bahawa sikat rambut juga boleh mendatangkan risiko yang sama dengan berus gigi.

Ini kerana ia sudah tentu mengumpul pelbagai kuman serta
 hidupan mikro seperti kutu pada rambut
 yang akan mendatangkan bahaya jika masuk ke dalam alat kemaluan.

Bukan itu sahaja, sifatnya yang agak tajam juga boleh melukakan alat sulit anda lantas mengakibatkan infeksi.

#4. Bahaya onani –  Lilin

Mungkin ramai menyangka sifat lilin yang licin adalah sesuai digunakan sebagai alat untuk beronani.

Anda ternyata salah kerana Dr. Streicher menjelaskan bahawa ia berisiko untuk patah semasa dimasukkan ke dalam faraj wanita.

Cairan lilin juga mengandungi bahan kimia yang boleh merengsakan kulit jika digunakan sebagai pelincir untuk zakar.

#5. Permainan selain sex toy

Akhir sekali adalah permainan selain sex toy
.

Menurut Dr. Whelihan yang merupakan Pakar Ginekologi dari Florida, Amerika Syarikat, virus dan bakteria seperti E.coli boleh merebak melalui permainan dan berbahaya jika ia masuk ke dalam alat kemaluan.

Antara kesan yang mungkin berlaku adalah vaginosis bakteria dan faraj berbau seperti ikan.

Adakah anda mahu bahaya onani ini terjadi kepada anda? Fikirkan semula jika terfikir untuk beronani dengan benda-benda ini!


Kemurungan Semasa Zaman Remaja Boleh Jejaskan Memori Individu Ketika Zaman Tua

Satu kajian baharu dalam skala besar yang dijalankan oleh ahli-ahli psikologi daripada
University of Sussex
, United Kingdom telah menemui perkaitan yang jelas diantara siri kemurungan dan kebimbangan yang dialami oleh orang dewasa dalam umur 20, 30 atau 40an, dengan penurunan fungsi memori apabila mereka berumur 50an. Kajian tersebut yang diterbitkan dalam
British Journal of Psychiatry
 adalah antara kajian yang pertama dilaksanakan untuk melihat hubungan diantara simptom kemurungan yang dialami selama tiga dekad awal zaman pertengahan dewasa dan pengurangan fungsi kognitif semasa umur pertengahan.

Ahli-ahli psikologi telah menganalisis data daripada
National Child Development Study
 yang diwujudkan pada tahun 1958 dengan kohort melebihi sebanyak 18,000 bayi dan telah memantau peserta tersebut bermula daripada kelahiran mereka sehingga ke zaman kanak-kanak dan seterusnya ke zaman dewasa. Para penyelidik mendapati bahawa pengumpulan simptom yang dialami oleh peserta selama tiga dekad memberikan petunjuk kuat penurunan secara selari atau terus menerus dalam fungsi memori ketika mereka berusia 50 tahun. Mereka menemui bahawa satu siri kemurungan atau kebimbangan mempunyai sedikit kesan keatas fungsi memori orang dewasa pada umur pertengahan mereka, tanpa mengira pada dekad bila mereka mengalaminya.

Pensyarah Kanan psikologi di universiti tersebut, Dr. Darya Gaysina menyatakan, para penyelidik mendapati bahawa semakin banyak siri kemurungan yang dialami oleh individu dalam zaman dewasa mereka, maka semakin tinggi risiko kecacatan kognitif yang akan mereka miliki dalam kehidupan selepasnya. Penemuan ini menekankan pentingnya pengurusan kemurungan yang berkesan untuk mencegah perkembangan masalah kesihatan mental yang berulang dengan hasil negatif dalam jangka masa panjang.

Selain daripada itu, para penyelidik turut menilai kelancaran lisan, kelajuan pemprosesan maklumat dan skor ketepatan peserta apabila mereka berumur 50 tahun. Siri kemurungan dan kebimbangan tidak banyak memberi kesan kepada empat bidang fungsi kognitif yang terakhir tetapi kehilangan memori yang berkaitan menunjukkan bahawa gejala kemurungan yang dialami ketika zaman dewasa awal berpotensi untuk mengakibatkan peserta menghidap
dementia
 pada zaman dewasa yang lebih tua.

Para penyelidik daripada
 EDGE Lab
,
University of Sussex
 ini turut menyatakan peluang untuk melindungi fungsi memori masa hadapan dengan menggalakkan intervensi kesihatan mental dalam kalangan remaja dan orang dewasa dan mereka menyeru kerajaan UK untuk melabur dalam aspek kesihatan mental remaja dan orang dewasa sebagai langkah pencegahan untuk melindungi kesihatan otak generasi dan populasi yang sedang bergerak ke zaman penuaan.

Kajian ini turut menjadi satu ingatan kepada semua individu agar melakukan aktiviti yang boleh melindungi kesihatan mental masing-masing seperti mengekalkan hubungan yang kuat bersama rakan dan ahli keluarga, menyertai aktiviti fizikal seperti bersenam dan bersukan atau melibatkan diri dengan aktiviti yang menenangkan seperti meditasi. Kesemua contoh aktiviti tersebut telah terbukti meningkatkan fungsi mental dan melindungi kesihatan mental. Jumpa dan dapatkan nasihat dan pertolongan daripada  doktor atau ahli psikologi sekiranya anda menyedari sebarang simptom kemurungan atau kebimbangan dalam diri anda.


Tip Kekal Gembira Di Tempat Kerja

Kita boleh berusaha untuk menjadikan
kehidupan lebih produktif
 dengan pelbagai cara. Tetapi kita masih tidak boleh melakukan pekerjaan dengan baik jika diri kita tidak berasa gembira. Pelbagai faktor boleh menjadi punca diri anda tidak gembira. Ikut artikel ini untuk mengetahui antara tip kekal gembira di tempat kerja yang mungkin dapat membantu meningkatkan prestasi kerja anda.

 Hal peribadi

Apabila anda sentiasa memikirkan tentang hal peribadi, adalah sukar untuk anda menumpukan perhatian anda menjadi gembira di tempat kerja. Sememangnya tidak ada kehidupan peribadi yang dapat lari dari masalah, tetapi sebaiknya, anda tidak mencampurkan urusan peribadi dengan urusan kerja, dan begitu juga sebaliknya. Tinggalkan masalah dan hal peribadi di rumah, dan fokus dan jadilah individu yang produktif di tempat kerja.

 Ganjaran

Walau betapa anda menggemari kerja anda, pasti akan hadir satu ketika anda merasa bosan dengan apa yang anda lakukan, lebih-lebih lagi jika tugasan itu adalah tugasan berulang dan sama setiap hari. Sebagai inisiatif, anda boleh memberikan diri anda ganjaran, sebagai contoh, ‘Kalau saya siapkan laporan ini, saya boleh dapatkan sepotong kek dari kafe berhampiran’. Berikan apa sahaja sebagai ganjaran untuk memberikan diri motivasi.

 Ubah waktu pagi

Jika sebelum ini, waktu pagi anda adalah masa yang penuh dengan kekalutan untuk mempersiapkan segalanya, anda perlu mengubah cara tersebut untuk menyingkirkan tekanan. Misalnya, anda boleh menyediakan pakaian kerja anda pada malam sebelum anda tidur. Bagaimana anda memulakan hari anda adalah amat penting untuk memberikan emosi yang baik. Jadi perhatikan kepada rutin anda, tukar dan cari penyelesaian terbaik untuk mendapatkan perubahan yang positif.

 Fokus pada perkara positif, senyum

Seandainya anda mungkin tidak menyukai pekerjaan anda, pasti akan wujud aspek yang anda suka tentang kerja anda. Cari aspek tersebut dan jadikan ia kekuatan untuk anda tersenyum ketika melaksanakan tugasan. Dengan tersenyum, ia secara tidak langsung menyampaikan mesej kepada otak untuk menjadi lebih gembira. Malahan, senyum juga satu penyakit berjangkit – ia akan membuatkan rakan sekerja anda turut tersenyum.

 Menjaga diri

Merupakan perkara yang paling penting dan paling mudah untuk dilakukan. Anda hanya perlu pastikan diri anda mendapat tidur dan rehat yang secukupnya. Elakkan membawa balik tekanan di tempat kerja ke rumah, kerana ia boleh mendatangkan impak yang tidak baik untuk tidur anda. Apabila anda mendapat tidur dan rehat yang mencukupi serta berkualiti, anda akan cenderung menjadi lebih sihat, lebih gembira. Pastikan anda turut meluangkan sedikit masa untuk bersenam.

Aspek penjagaan diri ini juga melibatkan soal pemakanan. Menjaga diet pemakanan dan menjaga tahap gula dalam darah dengan mengelakkan makanan yang tidak sihat, pengambilan alkohol yang berlebihan dan merokok, pasti memberikan anda tahap kesihatan yang lebih baik, sekali gus menjadikan emosi anda lebih gembira dan bahagia, membantu anda untuk menjadi lebih fokus dalam kehidupan.

Pilih untuk menjadi gembira di tempat kerja adalah bermaksud untuk mengelakkan sebarang perbualan yang berunsur negatif, gosip dan individu yang tidak gembira sedaya yang termampu. Tidak kira betapa positif diri anda, berada dan dikelilingi individu yang negatif boleh menjejaskan diri anda. Jangan biarkan sesuatu yang negatif ‘menjatuhkan’ hari anda.


Kenali Apa Itu Parasit

Parasit adalah sejenis hidupan atau organisme yang hidup di luar atau dalam badan manusia dan mendapatkan makanannya daripada hos atau manusia terbabit. Makanan yang diambil daripada badan manusia mungkin menyebabkan kesan yang buruk ke atas manusia tersebut.

Kebiasaannya, kes-kes yang melibatkan jangkitan parasit banyak berlaku di negara-negara berpendapatan rendah disebabkan oleh tahap kebersihan yang rendah. Namun, ia juga boleh dan masih berlaku di negara-negara maju.

Sebagai asas kepada memahami apa itu parasit, ikuti artikel ini sehingga akhir.

Apakah jenis-jenis parasit?

Terdapat 3 kumpulan utama parasit yang boleh menyebabkan jangkitan ke atas manusia, iaitu protozoa, helminths dan ectoparasites.

1. Protozoa

Ini adalah sejenis organisme yang terbina daripada hanya satu sel sahaja. Oleh itu, ia hanya boleh dilihat di bawah mikroskop. Protozoa mungkin hidup bebas di persekitaran atau menjadi parasit di dalam badan manusia.

Ia mampu berkembang biak di dalam badan manusia yang memberikan kelangsungan hidup kepadanya serta menyebabkan jangkitan kepada manusia.

Protozoa yang terbentuk daripada satu sel dilihat di bawah mikroskop

Protozoa mungkin hidup di dalam usus, tisu atau darah manusia. Bagi yang hidup di dalam usus, jangkitan kebiasaannya tersebar melalui fecal-oral, iaitu mengambil makanan atau minuman yang dicemari najis pembawa protozoa terbabit. Protozoa di dalam tisu atau darah pula tersebar melalui gigitan nyamuk.

Antara protozoa yang biasa adalah:

Giardia
– ia menyebabkan jangkitan usus yang dinamakan giardiasis dengan simptom-simptom seperti sakit perut, cirit-birit, najis berdarah dan hilang berat badan. Jangkitan boleh tersebar melalui makanan atau minuman yang tercemar.

Leishmania
– jangkitan parasit ini boleh menjejaskan sama ada kulit atau organ dalaman. Simptomnya termasuk ulser kulit dan mulut serta demam, sel darah merah rendah dan bengkak limpa dan hati. Jangkitan yang digelar leishmaniasis ini tersebar melalui gigitan nyamuk.

Plasmodium

– ini adalah organisme yang bertanggungjawab menyebabkan penyakit bawaan nyamuk bernama malaria. Simptom yang ada termasuk demam, sakit kepala dan muntah. Dalam kes yang teruk, ia boleh menyebabkan pendarahan, kegagalan organ dan bahkan maut.

2.
Helminths (cacing)

Dalam masyarakat Malaysia, helminths biasanya dikenali sebagai cacing atau
worms
. Walaupun nampak semua cacing seakan-akan sama, sebenarnya terdapat pelbagai jenis cacing.

Helminths bukan seperti protozoa, ia bersaiz besar dan boleh dilihat dengan mata kasar. Ia juga tidak boleh berkembang biak di dalam badan manusia apabila telah mencapai fasa dewasa.

Gambar cacing gelang A
scaris lumbricoides

Antara contoh helminths ialah:

Taenia
– juga dikenali sebagai cacing pita, jangkitan boleh berlaku jika memakan daging khinzir (
Taenia solium
) atau daging lembu (
Taenia saginata
) yang tidak dimasak sepenuhnya. Kebiasaannya, tiada simptom dapat dilihat dan diagnosis dibuat melalui ujian najis. Jika ada simptom, ia termasuk cirit-birit, sakit perut atau dalam kes yang serius boleh menyebabkan sawan dan maut.

Schistosoma
– boleh menjejaskan usus (
Schistosoma mansoni
) atau pundi kencing (
Schistosoma hematobium
). Parasit ini dibawa oleh siput tertentu yang hidup di sungai dan tasik. Jangkitan berlaku apabila cacing ini masuk ke dalam badan manusia melalui kulit, kebiasaannya kulit kaki yang tercelup di dalam sungai. Dengan adanya ubat cacing praziquantel, jangkitan ini berjaya dirawat dengan efektif.

Ascaris
– cacing ini berbentuk seperti sayur taugeh (sejenis cacing gelang). Ia tersebar melalui air dan makanan yang tercemar. Simptomnya termasuk, sakit perut dan cirit birit. Jika bilangan cacing yang terkumpul di dalam usus adalah banyak, ia mungkin menyebabkan usus tersumbat.

Ancylostoma
– penyakit yang disebabkan oleh parasit ini turut dikenali sebagai penyakit cacing cangkuk (hookworm disease). Ia hidup di permukaan tanah dan jangkitan biasanya berlaku dalam kalangan mereka yang berjalan kaki ayam. Cacing yang masuk melalui kulit boleh pergi ke dalam darah dan hidup di dalam usus. Giginya yang tajam menyebabkan pesakit hilang darah sehingga mengalami anemia.

3. Ectoparasites

Ini adalah kumpulan parasit yang hidup di luar badan manusia. Ia termasuk kutu dan hama. Kadangkala, nyamuk juga diletakkan dalam kumpulan ini. Meskipun, ectoparasites sendiri boleh menyebabkan penyakit tertentu, ia lebih penting dalam fungsinya sebagai pembawa penyakit lain termasuk bakteria, virus dan parasit.

Kutu daripada jarak dekat

Antara contoh ectoparasites:

Sarcoptes scabiei
– menyebabkan penyakit scabies. Kulit akan menjadi gatal-gatal disebabkan iritasi oleh hama ini ke atas kulit. Kawasan yang biasa terlibat ialah celah cari, bahagian dalam lengan, ketiak dan kemaluan. Jangkitan boleh tersebar melalui sentuhan langsung. Oleh itu, seluruh isi rumah perlu dirawat.

Phthirius pubis
– juga dikenali sebagai kutu kemaluan, pesakit akan mengadu gatal-gatal di bahagian celah kangkang.

Kebersihaan adalah kunci kepada mencegah jangkitan parasit. Bukan sahaja kebersihan diri, tetapi rumah dan persekitaran juga perlu sentiasa bersih.

Menarik di Facebook Hello Doktor:


7 Tanda Si Manja Sudah Bersedia Untuk Makan Makanan Pertama, JANGAN Beri Kalau Belum Bersedia!

Memberi makan bayi baru lahir adalah cabaran besar kerana keperluan pemakanan mereka berubah mengikut masa. Anda perlu memberi perhatian kepada setiap perubahan kecil dalam bayi anda dan memastikan bahawa makanan yang anda sediakan untuknya adalah berkhasiat dan sesuai untuk setiap fasa hidupnya.

Sekiranya anda masih bingung sama ada patut mulakan makanan pertama bayi atau makanan pejal sekarang atau tidak, ikuti perbincangan lanjut ini.

Semoga artikel ini dapat memberikan maklumat berguna untuk membantu anda menentukan adakah si manja anda telah bersedia untuk makanan pertama bayi.

Bilakah masa terbaik untuk memperkenalkan makanan pejal kepada bayi?

Makanan pejal boleh diperkenalkan kepada bayi anda sewaktu 4 atau 6 bulan pertama dalam hidupnya. Sebelum itu, susu ibu dan susu formula mencukupi untuk membekalkan jumlah pemakanan dan kalori yang diperlukan anak anda.

Selama beberapa bulan pertama, sistem pencernaan anak anda masih belum cukup berkembang. Oleh itu, pepejal atau sebarang jenis makanan lain adalah dilarang.

Selain itu, menurut
American Academy of Pediatrics
, anda hanya patut memperkenalkan bayi anda kepada makanan pejal selepas enam bulan pertama.

Petunjuk menunjukkan bayi anda sudah bersedia

Walau bagaimanapun, jika anda ingin anak anda merasakan makanan pejal lebih awal daripada itu, anda boleh memerhatikan tanda-tanda kesediaan berikut.

Bayi anda mungkin tidak menunjukkan semua petanda sekaligus, tetapi ini hanyalah sekadar petunjuk untuk perhatian anda:

Dapat mengawal gerakan kepala.
 Bayi anda patut mampu menjaga kepalanya dalam kedudukan tegak dan mantap tanpa bantuan orang dewasa atau penjaga.

Tidak lagi mempunyai refleks tujah lidah
. Jangan tawarkan makanan pejal kepada bayi jika dia terus menolak makanan pejal daripada mulutnya secara automatik.

Boleh duduk dengan tegas dan mantap tanpa bantuan orang dewasa.
 Bayi anda perlu berupaya berada pada posisi duduk untuk mengunyah dan menelan dengan betul.

Gerakan mengunyah.
 Apabila bayi anda semakin membesar, mulut dan lidahnya berkembang selari dengan satu sama lain. Oleh itu, untuk mula makan pepejal, bayi anda perlu tahu cara menggerakkan makanan ke dalam mulut dan menelannya. Sebaik sahaja bayi anda terbiasa makan makanan pejal, anda mungkin akan mendapati bahawa air liurnya tidak lagi meleleh.

Peningkatan berat badan dengan ketara.
 Kebanyakan bayi boleh makan makanan pejal apabila mereka bertambah dua kali ganda daripada berat sewaktu kelahiran dan sekurang-kurangnya lebih tua daripada 4 bulan.

Semakin berselera.
 Bayi anda seolah-olah makan lebih banyak, walaupun anda memberikan lapan atau sepuluh penyusuan susu ibu atau susu formula sehari.

Tertarik dengan makanan anda.
 Anda mungkin mendapati bayi anda melihat apa yang anda makan dan meminta atau menjangkau tangannya untuk mengambil makanan tersebut dan memasukkannya ke dalam mulut.

Waktu memperkenalkan bayi anda kepada makanan pepejal bergantung kepada anda dan keperluan anak anda.

Jika bayi anda ingin mencuba rasa baru, tetapi dia terlalu muda daripada usia yang sesuai, hubungi doktor anda untuk nasihat dan maklumat lanjut.


10 Jenis Makanan Berkolesterol Yang WAJIB Diambil, Baik Untuk Jantung!

Apabila berbicara mengenai kolesterol, pelbagai tanggapan negatif muncul di minda kita.
Penyakit berbahaya sering dikaitkan dengan kolesterol seperti serangan jantung dan strok.
 Namun, tidak semua kolesterol berbahaya untuk tubuh kita. Sebenarnya, kolesterol merupakan zat lemak yang diperlukan oleh tubuh untuk mencipta sel-sel baru agar tubuh terus berfungsi dengan normal. Terdapat 2 jenis kolesterol yang dikenal pasti iaitu kolesterol HDL yang baik untuk tubuh dan kolesterol jahat LDL.

Ketahui dengan lebih lanjut mengenai kebaikan kolesterol baik dan jenis-jenis makanan yang tinggi kolesterol baik ini.

Untuk mendapatkan lebih banyak info berkenaan Kesihatan Jantung, anda boleh klik
di sini
.

Apa itu kolesterol HDL?

HDL atau lipoprotein densiti tinggi adalah seperti pembersih vakum untuk kolesterol dalam badan.

Apabila ia berada dalam tahap yang sihat dalam darah anda, ia
boleh menyingkirkan kolesterol dan penumpukan plak dalam arteri anda.

Kemudian, lemak-lemak tersebut akan dihantar ke hati anda di mana proses penyingkiran lemak dari badan akan berlaku.

Akhirnya, ia
membantu untuk mengurangkan risiko serangan jantung dan strok
 dalam jangka masa panjang.

Tahap kolesterol HDL yang optimum

Persatuan Jantung Amerika (AHA) menyarankan ujian darah kolesterol pada usia seawal 20 tahun.

Tahap kolesterol HDL
yang ideal ialah 60 mg/dL atau lebih tinggi.

Jika HDL anda berada di bawah 40 mg/dL, ia dianggap rendah dan bahaya untuk kesihatan anda.

Oleh itu, ketahuilah jenis makanan tinggi HDL untuk penjagaan organ penting tubuh anda.

10 makanan tinggi kolesterol HDL

Sebenarnya, makanan tidak dapat meningkatkan HDL secara langsung. Namun, beberapa faktor seperti perubatan dan persekitaran boleh membantu anda.

Sesetengah hormon seperti estrogen dan tiroid boleh meningkatkan konsenstrasi HDL dalam tubuh anda.

Pilihan makanan kolesterol tinggi yang betul boleh menurunkan kadar LDL anda, yang secara tidak langsung boleh meningkatkan nisbah HDL ke LDL anda.

#1. Minyak zaitun

Jenis lemak yang terdapat dalam zaitun dan minyaknya adalah baik untuk jantung anda.
Ia boleh menurunkan kesan keradangan disebabkan oleh kolesterol LDL pada badan anda.

Namun, pastikan anda menggunakan minyak zaitun dalam jumlah yang sederhana kerana ia mengandungi kalori tinggi.

#2. Avokado

Buah avokado sering kali digunakan sebagai hidangan dalam salad, sandwic atau sos celupan.

Avokado
tinggi dengan jenis lemak yang sihat seperti folat dan lemak mono tak tepu
. Ia membantu untuk menurunkan LDL dan mengurangkan risiko anda untuk strok dan penyakit jantung.

Selain itu, ia juga kaya dengan serat, yang secara semula jadi membantu menjaga kolesterol dalam keadaan yang terkawal.

#3. Ikan tinggi omega-3

Asid lemak omega-3 yang terdapat dalam beberapa jenis ikan boleh menurunkan LDL anda.
 Beberapa pilihan yang elok untuk tubuh anda termasuklah:

Ikan salmon

Ikan tenggiri

Ikan sardin

Ikan tuna

Ikan trout pelangi

Masukkanlah ikan-ikan tersebut dalam hidangan anda sekurang-kurangnya dua kali seminggu.

#4. Buah-buahan berserat tinggi

Buah-buahan tinggi serat seperti prun, epal dan pir boleh menurunkan kadar LDL
 serta meningkatkan kolesterol HDL anda.

Masukkan buah-buahan tersebut dalam hidangan oat atau bijirin anda, jus mahupun sebagai pencuci mulut selepas makan tengah hari atau malam.

#5. Kekacang

Seperti biji-bijian, kekacang tinggi dengan sumber serat yang mudah larut. Pilihlah kekacang seperti kacang hitam, kacang polong bermata hitam, kacang merah, kacang lentil dan sebagainya.

Kekacang dalam tin mengandungi kira-kira separuh kandungan folat daripada kacang kering yang dimasak.
Folat merupakan vitamin yang penting untuk kesihatan jantung anda.

#6. Biji-bijian penuh

Biji-bijian penuh seperti oat, bijirin dan beras perang boleh menurunkan kadar LDL dan jumlah kolesterol anda.

Ini seterusnya boleh meningkatkan tahap HDL anda. Hal ini kerana makanan ini mengandungi serat senang larut yang tinggi, terbukti mampu menurunkan tahap LDL.

Ambillah sekurang-kurangnya 2 hidangan bijirin penuh setiap hari.

#7. Biji chia

Biji chia
mengandungi asid lemak omega-3, serat dan nutrien sihat lain yang baik untuk jantung anda.

Menambahkan biji chia ke dalam pemakanan boleh membantu menurunkan kadar LDL dan tekanan darah.

#8. Rami

Biji rami dan minyaknya mengandungi asid lemak omega-3 yang baik untuk jantung anda.

Ramai dalam kalangan vegetarian menambahkan rami dalam diet mereka seperti campuran oat, bijirin, salad, yogurt dan sebagainya.

#9. Soya bantu tahap kolesterol HDL

Mengubah diet anda kepada
produk berasaskan soya adalah kaedah terbaik untuk mengurangkan pengambilan daging.

Penurunan kadar LDL dapat dilihat jika pengambilan daging berkurangan, jadi kolesterol jenis HDL akan meningkat.

Edamame yang dikukus tanpa garam boleh dijadikan snek yang lazat. Selain itu, tauhu panggang dan resipi kebab tauhu juga sedap untuk dimakan.

#10. Wain merah

Bagi yang bukan Islam, mengambil alkohol dalam jumlah sederhana seperti
wain merah terbukti boleh meningkatkan tahap HDL dan menurunkan risiko penyakit jantung.

Pengambilan yang digalakkan ialah sebanyak satu gelas sehari untuk wanita, dan dua gelas sehari untuk lelaki.

Namun, berbicaralah dengan doktor anda sebelum mula mengambilnya.


Kepentingan Didikan Seni dan Kreatif kepada Anak-anak

Kanak-kanak boleh diibaratkan sebagai kain putih yang bersih dan suci daripada sebarang kekotoran atau kerosakan. Mereka ini masih dalam usia untuk belajar perihal kehidupan sebelum menginjak alam dewasa. Oleh itu, apa sahaja yang diajarkan oleh ibu bapa kepada mereka akan menjadi satu aspek dalam pembentukan diri mereka.

Kebanyakan ibu bapa hanya menekankan tentang kepentingan aspek pelajaran semata-mata kepada anak mereka sedangkan terdapat banyak lagi aspek yang membantu pembentukan diri anak-anak misalnya aspek sukan, aspek kemahiran mahupun aspek seni kreatif.

Mengapa didikan seni dan kreatif penting?

Seni dan kreatif sangat penting dalam pembentukan diri anak-anak kerana aspek ini akan melahirkan sikap kreatif dalam diri mereka selain merangsang perkembangan otak anak anda. Berikut adalah kepentingan seni dan kreatif kepada anak-anak:

1. Memupuk minat dalam aspek seni dan kreatif

Secara semulajadi, sikap kreatif sudah wujud dalam diri setiap kanak-kanak lagi. Namun, dengan dorongan dan didikan ibu bapa, sikap ini akan lebih bercambah lalu menjadikan anak-anak lebih yakin dan selesa untuk mengekspresikan kesenian dan kreativiti mereka kepada umum.

2. Mengasah kemahiran motor halus anak

Kemahiran motor halus anak anda dapat dipupuk dengan menggunakan latihan seni seperti melukis mahupun menulis. Ini adalah praktis yang terbaik untuk menguatkan motor halus mereka. Dalam pada itu, dengan praktis ini juga ibu bapa dapat mengetahui tangan dominan anak mereka sekaligus lebih memudahkan proses dan praktis pengawalan motor halus atau tangan mereka. Ini akan membuatkan anak anda akan lebih cepat dan pandai menulis kelak.

3. Menghubungkan neuron-neuron anak anda

Seni merupakan aktiviti yang dapat menghubungkan setiap deria yang terdapat pada manusia iaitu deria lihat, dengar, sentuh, bau dan rasa. Oleh itu aktiviti seni seperti melukis yang melibatkan deria lihat dan sentuh atau lain-lain jelas sekali dapat membantu dalam pembentukan neuron anak anda sekaligus menghubungkannya.

4. Meluahkan perasaan mereka melalui seni

Anak-anak boleh diajar untuk meluahkan perasaan mereka melalui seni agar mereka mempunyai satu medium alternatif selain ibu bapa untuk meluahkan perasaan gembira, sedih atau marah mereka. Ibu bapa dapat mengesan perasaan anak anda dengan melihat kepada penggunaan warna, corak atau bentuk lukisan mereka lalu memudahkan ibu bapa membaca perasaan anak mereka dan mengambil tindakan yang sepatutnya.

5. Membina ikatan seisi keluarga

Anda boleh jadikan aktiviti kesenian dan kreatif seperti melukis sebagai satu aktiviti yang boleh dilakukan bersama-sama dengan ahli keluarga. Dengan aktiviti seperti ini, ibu bapa bukan sahaja dapat meluangkan masa bersama anak-anak, tetapi hasil lukisan tersebut juga boleh dijadikan kenangan untuk masa hadapan.

6. Boleh dijadikan alat untuk mengajar anak

Tidak semua kanak-kanak boleh belajar dengan cara yang formal. Malah kebanyakan
kanak-kanak cenderung untuk belajar melalui visual. Oleh itu, ibu bapa boleh menggunakan cara ini untuk proses pembelajaran anak-anak. Sebagai contoh, ibu bapa boleh menggunakan visual seperti lukisan binatang dan makanan untuk mengajar anak nama binatang serta nama makanan.

Didikan seni dan kreatif sangat penting dalam pembentukan fizikal dan perkembangan emosi anak anda pada hari ini. Seni bukan sahaja dapat membantu dari aspek pembangunan emosi atau rohani, seni juga dapat membantu dalam perkembangan fizikal kanak-kanak yang amat diperlukan seperti kemahiran menulis dewasa kelak. Oleh itu, ibu bapa haruslah menekankan kepentingan didikan seni dan kreatif ini seawal usia anak lagi.

Hello Health Group
 tidak menyediakan nasihat perubatan, diagnosis, atau rawatan.


9 Tip Berguna Untuk Kaum Hawa Pemakai Niqab, Barulah Selesa Sepanjang Hari

Purdah niqab adalah item yang memberikan fungsi sama kepada si pemakainya. Jika anda salah seorang antara perempuan pakai purdah, ayuh kami ada beberapa tip yang ingin dikongsikan. Semoga bermanfaat.

Untuk mendapatkan lebih banyak info tentang Habit Sihat, sila dapatkannya
 di sini.

Perbezaan hijab dan niqab

Hijab dan niqab adalah berbeza. Hijab merujuk kepada menutup segala bahagian kecuali
tangan dan muka
.

Manakala niqab adalah istilah yang digunakan kepada sehelai kain yang menutup muka. Kebiasaannya wanita yang memakai niqab juga akan memakai sa
rung ta
ngan. Niqab adalah seperti
veil
 bagi bahagian muka dengan bahagian mata terdedah.

Bagaimana pula niqab dengan burqa? Adakah kedua-dua item ini sama?

Walaupun kedua-duanya menutup muka, tetapi ia berbeza. Ini kerana burqa meliputi seluruh muka dan badan, hanya meninggalkan
mesh screen
 pada
bahagian mata
.

9 tip untuk perempuan pakai purdah

Buat anda yang sedang dalam fasa peralihan ke niqab, sudah tentu akan ada cabaran yang perlu dilalui.

Jangan risau, Hello Doktor akan kongsikan petua yang mungkin dapat memudahkan dan mesra niqabi.

1. Ketika bersin

Bersin bukanlah sesuatu yang boleh dirancang, betul tak?

Malangnya memakai niqab membuatkan ia ‘menangkap’ semburan bersin tersebut, sekali gus menjadikannya lembap. Keadaan ini sudah tentu boleh membuatkan anda ti
dak sel
esa. Jadi sebaiknya, elakkan daripada bersin di dalam purdah.

Cuba jarakkan kain purdah daripada muka semasa berasa
hendak bersin
 atau letakkan tangan antara niqab dan muka.

2. Niqab Marylin Monroe

Salah satu cabaran buat
orang perempuan pakai purdah
 adalah semasa keadaan berangin.

Dalam situasi tersebut sebaiknya anda memegang (menahan) kain niqab atau akan berlaku kejadian seperti Marilyn Monroe.

Lebih bahaya lagi jika ia berlaku semasa anda ingin melintas, sekali gus menyebabkan
penglihatan terganggu
.

3. Menuruni tangga

Sama situasinya seperti keadaan berangin, sebaiknya semasa menur
uni tan
gga, peganglah kain niqab anda. Ini membolehkan anda menghindari situasi kain terselak sekali gus mendedahkan muka.

4. Bau semasa pakai purdah niqab

Hakikatnya, bau boleh melekat pada mana-mana pakaian sekali pun. Namun buat pemakai purdah, disebabkan kain niqab juga melitupi bahagian hidung, maka baunya akan lebih kuat

Jadi langkah terbaik,
jauhi perokok
. Elakkan juga pengambilan makanan berbau kuat seperti
bawang merah, bawang putih
 atau petai kerana ia boleh melekat lebih lama pada niqab.

Baca juga:

5. Perkara penting perlu diberikan perhatian oleh perempuan pakai purdah ketika makan buah

Sebaiknya sentiasa pastikan anda
menyimpan pisau
 poket di dalam beg untuk menghiris buah. Ia penting untuk membantu mem
otong bu
ah atau sebarang jenis makanan.

Ini akan mengurangkan risiko jus buah terpercik atau makanan terkena niqab dan menyebabkan ia menjadi melekit.

6. Semasa minum

Sekarang ini, terdapat sesetengah kedai makan tidak menyediakan
straw,
betul tak?

Jadi untuk kemudahan diri, jangan lupa untuk sentiasa membawa
penyedut minuman
 sendiri. Ini dapat memudahkan anda keti
ka minu
m dan mengelakkan niqab tercelup ke dalam bekas minuman.

7. Tip makan aiskrim untuk perempuan pakai purdah

Dalam cuaca panas, sudah tentu anda tergoda untuk
makan aiskrim
. Tetapi elakkan daripada memakan aiskrim yang dihidangkan dalam kon kerana ia meningkatkan risiko terkena pada niqab.

Sebaliknya pilihlah aiskrim yang dihidangkan dalam mangkuk kecil dan dimakan
dengan sudu
. Lebih sopan, bukan?

8. Bahagian kening

Untuk kening
, anda boleh memilih untuk memakain niqab yang menunjukkan bahagian muka ini atau tidak.

Semasa memakai purdah, perlu ada keseragaman, sama ada kedua-dua kening ditutup atau dibuka. Pastikan tidak berlaku satu kening ditutup dan sebelah lagi terdedah.

9. Pemakaian cermin mata dan purdah niqab

Apabila seorang pemakai niqab turut menggunakan cermin mata, maka akan timbul masalah cermin berkabus.

Oh, masalah ini juga dihadapi oleh ‘si mata empat’ semasa
pemakaian pelitup muka
 untuk menghindari jangkitan COVID-19.

Jadi antara cara untuk mengatasi cermin berkabus ini yang boleh diaplikasikan oleh pemakai niqab adalah dengan memastikan kain purdah anda ditarik setinggi boleh pada batang hidung. Kemudian letakkan
cermin mata
 di atas kain niqab.

Semoga tip buat perempuan pakai purdah ini dapat dijadikan panduan buat kaum Hawa di luar sana.


Terkedu Bila Anak Tanya Soalan Pelik? Ini 5 Tip Jawab, Baru Ibu Ayah Tak Pening Kepala!

Anak pintar biasanya akan sering tanya soalan. Ada kalanya soalan tersebut mungkin langsung tidak pernah kita
sebagai ibu bapa
 jangkakan.

Isunya di sini, bagaimana caranya untuk menjawab soalan-soalan pelik dan mungkin mengejutkan daripada si kecil?

Jika anda dibelenggu situasi ini, ayuh baca selanjutnya bagi mendapatkan jawapan.

Untuk mendapatkan lebih banyak info tentang Keibubapaan, sila dapatkannya
di sini.

Bila anak pintar tanya soalan

Bagi mereka yang mempunyai anak, sudah tentu mengetahui bagaimana rasanya apabila dikejutkan dengan soalan pelik, sukar dan janggal daripada mereka.

Ia boleh datang pada bila-bila masa tanpa diduga –
semasa bersarapan
, sebelum tidur atau ketika berada di
dalam kereta.

Penting untuk ibu bapa ingat bahawa
ciri-ciri anak pintar
 adalah apabila mereka kerap bertanyakan soalan – itu menandakan anak sedang mencari maklumat.

Walaupun mungkin soalan tersebut janggal atau mengejutkan, ia masih dianggap sebagai petanda yang baik – bermakna
mereka sedang belajar
 dan mempunyai kepercayaan dalam hubungan dengan individu yang ditanyakan soalan.

Sebaliknya, jika anak berhenti bertanyakan soalan, AWAS, itu adalah tanda amaran kepada ibu bapa di luar sana!

Jadi untuk membantu kalian mengendalikan situasi ini, berikut beberapa tip yang boleh dijadikan panduan:

1. Apabila anak tanya soalan, dapatkan kepastian

Jangan tergesa-gesa untuk menjawab – jeda dan dapatkan penjelasan. Ia dilakukan untuk beberapa sebab.

Ia memberikan anda masa untuk memilih perkataan dengan berhati-hati. Di samping itu, ia dapat menghalang anda daripada memberikan jawapan yang salah.

Sebagai contoh apabila anak bertanya soalan seperti “Kenapa ada
siang dan malam
?” Sebelum memberikan
jawapan saintifik
, anda mungkin ingin bertanyakan kenapa mereka bertanyakan soalan tersebut terlebih dahulu.

Tujuan soalan ditanya mungkin tidak seperti apa yang kita fikirkan. Berkemungkinan besar anda akan memberikan terlalu banyak maklumat yang mereka belum bersedia menerimanya.

Ambil masa sebelum menjawab dan pastikan maklumat jawapan bersesuaian dengan usia anak.

Baca juga:

2. Fakta mengikut kesesuaian usia anak pintar

Sama ada anda ingin menyampaikan berita tentang
kematian insan tersayang
, kehilangan pekerjaan atau penyakit yang serius, adalah penting untuk memahami bahawa si kecil memproses maklumat sedikit demi sedikit.

Ini bermakna, anda harus bersedia secara mental dan fizikal untuk mengulangi topik yang sama – mungkin berulang kali.

Kanak-kanak menerima maklumat dengan cara sama seperti mereka makan
sebiji epal
. Anak tidak mengunyah sebiji epal dalam satu masa. Sebaliknya, mereka menggigit, berehat dan kembali mengulangi kitaran yang sama.

3. Mencari jawapan bersama

“Itu soalan yang bagus. Jom sama-sama kita mencari jawapannya”, adalah antara respons paling baik boleh anda berikan apabila
si anak pintar
 bertanyakan soalan yang rumit, seperti
sains, sejarah
, bangsa, jantina, politik atau insiden menakutkan dalam berita.

Mungkin anda berasa tidak selesa dengan jawapan yang telah diberikan kepada soalan anak. Jangan bimbang, anda boleh menjawabnya semula dengan berkata, “Mama sedang memikirkan lebih lanjut mengenai soalan Husna, nanti kita cari sama-sama jawapannya, okay?”

Pendekatan tersebut akan membuatkan anda tidak berasa seperti memandai-mandai atau mengada-adakan sesuatu yang mungkin akan dikesali kemudian hari.

Anak pintar #4. Yakinkan mereka selamat dan disayangi

Apabila anak bergelut dengan situasi tidak pasti atau menakutkan, soalan yang akan ditanya biasanya seperti:

Apa yang akan berlaku kepada saya?

Adakah
 saya akan selamat
?

Adakah orang akan menjaga saya?

Anda harus menjawab persoalan tersebut dan jangan membiarkan ia tergantung.

Jika
berlaku perceraian
, yakinkan bahawa anak akan sentiasa disayangi ibu bapa dan perpisahan yang berlaku bukan disebabkan mereka.

Sekiranya melibatkan kematian keluarga tersayang, pastikan si kecil tahu bahawa terdapat ramai lagi individu dalam hidup mereka yang dianggap sebagai keluarga.

5. Jaga diri dan usah sembunyikan emosi

Sebagai
individu dewasa,
 kita perlu mempunyai sistem sokongan dan harus menjaga diri sendiri. Jika tidak, adalah sukar untuk membantu anak-anak.

Sebagai contoh, jika anda perlukan masa sendiri selepas berlaku kematian ahli keluarga, dapatkan bantuan rakan baik atau ahli keluarga untuk menjaga anak buat seketika.

Tetapi itu tidak bermakna, anda harus menutup segala kesedihan atau perasaan yang dialami. Jangan malu untuk menangis di hadapan anak dan berikan penjelasan mudah difahami mereka seperti, “Mama sedih kerana merindui Tok Wan.”

Usah menyekat emosi anda sendiri. Bahkan ibu bapa yang berani mempamerkan emosi sebenarnya bagus untuk fungsi
emosi si kecil
 sendiri.

Kesimpulan

Kita sebagai ibu bapa mungkin tidak mempunyai jawapan kepada semua persoalan anak pintar. Tidak mengapa, usah berasa malu atau bimbang.

Apabila berasa tidak tahu mahupun tidak pasti dengan jawapan yang ingin diberikan, kita boleh mencari
bersama-sama anak.

Adalah lebih baik kita memberikan jawapan jujur daripada mencipta sesuatu yang mungkin salah hanya kerana ingin menampakkan diri pandai dan serba boleh.


Stigma Negatif Terhadap Individu dengan Obesiti

Individu yang mempunyai obesiti berkemungkinan berasa kurang berkeyakinan apabila berada dalam lingkungan awam dan berasa malu dengan penampilan diri, disebabkan oleh pandangan orang ramai terhadap bentuk tubuh. Penyelidikan baharu yang diterbitkan dalam jurnal
Obesity
, telah mendapati bahawa individu yang mempunyai obesiti bukan sahaja menerima stigma negatif tetapi juga dehumanisasikan
(dehumanized)
 secara terang-terangan.

Obesiti kini sangat biasa di kebanyakan negara maju. Kira-kira satu pertiga daripada individu dewasa Amerika Syarikat dan satu perempat daripada orang dewasa UK sekarang telah ditentukan secara perubatan mempunyai obesiti. Walau bagaimanapun, obesiti adalah keadaan perubatan yang kompleks yang dipacu oleh faktor genetik, alam sekitar dan sosial.

Penyelidikan sebelumnya telah mencadangkan bahawa orang ramai sering mempunyai stigma dan memandang pandangan yang prejudis terhadap obesiti. Penyelidikan baharu ini pula dijalankan di
University of Liverpool
, yang diketuai oleh Dr Inge Kersbergen dan Dr Eric Robinson, bertujuan mengkaji sama ada stigma mengenai obesiti mungkin lebih melampau daripada apa yang ditunjukkan sebelum ini. Kajian tersebut mengkaji sama ada orang ramai percaya bahawa individu yang mempunyai obesiti ‘kurang berkembang’ berbanding mereka yang tidak mempunyai obesiti.

Sebagai sebahagian daripada pendekatan penyelidikan yang diiktiraf yang digunakan dalam beberapa kajian lain, lebih daripada 1500 peserta, terdiri daripada peserta dari UK, Amerika Syarikat dan India, telah menyelesaikan tinjauan atas talian untuk menunjukkan tahap evolusi yang mereka anggap terhadap kumpulan yang berbeza dalam skala daripada 0-100.

Pasukan penyelidik juga merekodkan BMI bagi mereka yang menamatkan tinjauan untuk mengetahui sama ada dehumanisasi terhadap obesiti lebih biasa dalam kalangan individu yang lebih kurus dan menyiasat sama ada dehumanisasi tersebut meramalkan sokongan dasar kesihatan yang mendiskriminasi individu disebabkan oleh berat badan mereka.

Rata-ratanya, peserta menilai individu yang mempunyai obesiti sebagai ‘kurang berkembang’ berbanding individu yang tidak mempunyai obesiti. Secara purata, peserta meletakkan individu yang mempunyai obesiti kira-kira 10 mata di bawah individu yang tidak mempunyai obesiti. Dehumanisasi adalah yang paling biasa dalam kalangan peserta yang lebih kurus, tetapi juga telah diperhatikan dalam kalangan peserta yang akan diklasifikasikan secara perubatan sebagai
‘overweight’
atau
 ‘obese’
.

Individu-individu yang secara terang-terangan melakukan dehumanisasi terhadap mereka yang mempunyai obesiti, lebih cenderung untuk menyokong dasar kesihatan yang mendiskriminasi individu disebabkan oleh berat badan mereka. Salah seorang penyelidik, Eric Robinson menyatakan, ia adalah perkara biasa bagi masyarakat untuk bercakap tentang kegemukan dalam cara yang tidak wajar, dengan menggunakan kata-kata berkaitan haiwan untuk menerangkan mengenai masalah yang berkaitan dengan makanan (cth.
‘pigging out’
 atau ‘makan dengan banyak atau secara tamak’) atau menggunakan imej yang menghilangkan maruah individu yang hidup dengan obesiti. Obesiti adalah masalah kompleks yang dipacu oleh kemiskinan dan komponen genetik, psikologi dan alam sekitar secara signifikan. Dehumanisasi secara jelas atau tidak jelas daripada mana-mana kumpulan adalah salah secara moral dan dalam konteks obesiti, apa yang kita juga tahu ialah stigma yang mengelilingi obesiti sebenarnya merupakan halangan untuk membuat perubahan gaya hidup sihat untuk jangka panjang.

Baca juga:

Risiko Kesihatan Kanak-kanak Obesiti

Diet Mediterranean Tingkatkan Prestasi Senaman dengan Pantas

Hilangkan Berat Badan Tanpa Mengembalikannya


Masalah Tumpah Darah Selepas Bersalin Boleh Terjadi Sebab Faktor Ini, Bakal Ibu Kena Waspada!

Bahaya ke kalau berlaku tumpah darah selepas bersalin? Buat bakal ibu, teruskan membaca untuk mengetahui lebih lanjut mengenai keadaan tersebut.

Untuk mendapatkan lebih banyak info tentang Kehamilan, sila dapatkannya
di sini.

Definisi

Apa itu Tumpah Darah Selepas Bersalin?

Tumpah darah selepas bersalin (
Postpartum Hemorrhage
– PPH) adalah

pendarahan
 berlebihan yang berlaku selepas bersalin, yang berpotensi menjadi penyebab kematian kepada para ibu.

PPH primer ialah apabila anda kehilangan lebih daripada 500ml (satu pain) darah dalam tempoh 24 jam pertama selepas bersalin. Ia adalah perkara biasa, menjejaskan dalam 5 per 100 wanita. Pendarahan yang teruk (lebih daripada 2 liter atau 4 liter) adalah kurang biasa, menjejaskan hanya 6 per 1000 wanita.

PPH sekunder berlaku apabila anda mengalami pendarahan vagina yang tidak normal atau berat di antara 24 jam hingga

12 minggu selepas bersalin.
 Ia dialami kurang daripada 2 per 100 wanita.

Apakah kebarangkalian Tumpah Darah Selepas Bersalin?

Masalah kesihatan ini adalah perkara biasa. Ia lazimnya memberi kesan kepada wanita yang berusia lebih dari 35 tahun. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptomnya?

Simptom biasa adalah:

Kehilangan darah merah yang terang
melalui faraj
 selepas bersalin.

Sakit pada
bahagian bawah perut.

Demam.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Tumpah Darah Selepas Bersalin?

Dalam kebanyakan kes, tumpah darah awal
 selepas kelahiran bayi
 berlaku kerana rahim tidak dapat mengecut dengan cukup untuk menutup pembuluh darah di dindingnya.

Ini mungkin disebabkan oleh beberapa keadaan seperti keletihan otot-otot rahim selepas

proses bersalin
 yang lama, rahim yang terlebih tegang akibat daripada banyak kehamilan, cecair amnion yang berlebihan atau bayi bersaiz besar.

Penguncupan rahim juga boleh terjejas disebabkan oleh ketumbuhan bukan kanser pada uterus ataupun jika sebahagian atau keseluruhan plasenta kekal berada pada rahim selepas kelahiran.

Faktor-faktor Risiko

Apakah yang meningkatkan risiko saya kepada Tumpah Darah Selepas Bersalin?

Terdapat banyak faktor risiko, seperti:

Mengalami PPH dalam kehamilan sebelum ini.

Mempunyai BMI (indeks jisim badan) lebih daripada 35.

Mempunyai empat atau lebih bayi sebelum ini.

Mengandung kembar
 dua atau tiga.

Etnik Asia Selatan.

Mempunyai plasenta yang rendah di bawah / uri bawah (
placenta praevia
).

Plasenta tercabut awal (uri lekang).

Pre-eklampsia
 dan / atau tekanan darah tinggi.

Anemia.

Kelahiran secara pembedahan
caesarean
.

Proses kelahiran yang dipaksa (
induced labor
).

Uri tertinggal di dalam rahim.

Episiotomi (potongan pembedahan untuk membantu kelahiran).

Kelahiran yang dibantu
forceps
 atau vakum.

Proses kelahiran lebih daripada 12 jam.

Melahirkan bayi yang besar (lebih daripada 4kg).

Melahirkan
anak pertama
 apabila anda berumur lebih daripada 40 tahun.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit tumpah darah selepas bersalin didiagnosis?

Sekiranya anda belum berada di hospital, anda mungkin perlu dimasukkan segera. Nadi dan
tekanan darah
 anda akan dipantau untuk mengenal pasti sebarang tanda kejutan.

Sekiranya tumpah darah awal selepas beranak berlaku, doktor anda akan merasakan bahagian bawah abdomen anda untuk melihat sama ada rahim mengecut atau tidak.

Uri akan diperiksa untuk memastikan ia cukup dan tidak tertinggal. Jika rahim kelihatan mengecut tetapi pendarahan masih berterusan, serviks dan vagina anda akan diperiksa. Ini boleh dilakukan di bawah bius am atau
bius epidural
.

Sekiranya anda mengalami tumpah darah lewat selepas bersalin, doktor anda mungkin akan melaksanakan pemeriksaan ultrabunyi.

Ia dilakukan dengan menggunakan alat (
probe
) untuk dimasukkan ke dalam vagina bagi memeriksa bahagian plasenta yang tertinggal di dalam rahim.

Ujian swab vagina boleh dibuat untuk memeriksa bukti terhadap jangkitan.

Bagaimana rawatan tumpah darah selepas bersalin dilakukan?

Jika tumpah darah awal selepas beranak disebabkan oleh penguncupan rahim yang lemah, anda mungkin akan diberi suntikan untuk membantu rahim mengecut.

Doktor juga mungkin akan mengurut perut anda. Sekiranya langkah-langkah ini tidak berfungsi, ubat selanjutnya boleh diberikan untuk membantu rahim mengecut.

Sekiranya pendarahan masih berterusan, pembedahan mungkin diperlukan. Dalam kes yang jarang berlaku,
 histerektomi
mungkin akan dilaksanakan.

Pendarahan yang disebabkan oleh uri yang tertinggal dirawat secara manual dengan mengeluarkan bahagian uri tersebut melalui vagina.

Jika kehilangan darah adalah disebabkan oleh tisu terkoyak di dalam serviks atau vagina, keadaan ini akan dijahit.

Jika tumpah darah lewat selepas kelahiran bayi adalah disebabkan oleh jangkitan,
antibiotik akan diberikan
.

Jika pendarahan masih berterusan, pembedahan mungkin diperlukan untuk memeriksa rahim dan mengeluarkan apa-apa
bahagian uri
yang masih tertinggal. Darah yang hilang disebabkan oleh keadaan ini mungkin perlu diganti dengan pemindahan / transfusi darah.

Fakta yang sangat diyakini menunjukkan bahawa pengurusan yang aktif rutin pada tahap ketiga kelahiran akan mengurangkan insiden dan keterukan PPH.

Pengurusan aktif adalah kombinasi rutin antara pemberian uterotonik (sebaiknya oxytocin) sejurus selepas kelahiran bayi, menyepit dan memotong
tali pusat
 dengan awal, dan tarikan lembut pada tali pusat serta tarikan lawan oleh rahim apabila ia mengecut dengan baik.

Baca juga:

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Gaya hidup dan kaedah pengubatan sampingan yang berikut mungkin membantu anda menangani tumpah darah:

Suplemen zat besi
. Mengambil suplemen zat besi mungkin akan mengurangkan kemungkinan memerlukan transfusi darah jika anda mempunyai PPH. Sesetengah wanita juga boleh ditawarkan suplemen zat besi sekiranya mereka berisiko

mengalami anemia.

Buat temu janji dengan doktor anda. Sekiranya anda menjalani pembedahan
caesarean
 dalam kehamilan sebelum ini, adalah penting untuk memastikan uri tidak melekat pada bahagian luka pembedahan.

Sekiranya anda mempunyai sebarang pertanyaan berkaitan tumpah darah selepas bersalin, sila berunding dengan doktor bagi memahami rawatan terbaik untuk anda.


Buntu Nak Tenangkan Bayi Sawan Tangis? Ibu Ayah Boleh Cuba 5 Petua Tradisional Ini, MUJARAB!

Buntu jadinya apabila si kecil sering menangis tanpa sebarang sebab yang jelas, ada kalanya sampai nampak urat sawan tangis. Apakah punca dan bagaimana cara untuk mengatasi keadaan ini ya?

Teruskan membaca perkongsian artikel ini untuk mengetahui dengan lebih mendalam.

Untuk mendapatkan lebih banyak info tentang Keibubapaan, sila dapatkannya
di sini.

Masalah sawan tangis

Keadaan ini dalam istilah perubatan lebih dikenali
sebagai kolik
. Definisi kolik adalah apabila:

Bayi anda menangis lebih daripada tiga jam sehari.

Bayi menangis
 selama tiga hari dalam tempoh seminggu atau lebih.

Tangisan yang berlaku berlanjutan untuk tempoh tiga minggu atau lebih.

Situasi ini biasanya akan memuncak semasa bayi berusia 2 hingga 5 minggu dan akan berkurangan selepas mereka menjangkau usia 3 hingga 4 bulan.

Ciri-cirinya:

Bagaimana untuk mengetahui sama ada tangisan itu merupakan keadaan biasa atau disebabkan kolik?

Umumnya, terdapat beberapa gejala yang boleh anda
sebagai ibu bapa
 perhatikan pada si kecil, seperti:

Semasa menangis, hanya keluar suara dan
tiada air mata

Timbul urat sawan tangis pada tengah-tengah batang hidung

Apabila menangis, mata si kecil akan terpejam tetapi jika diperhatikan biji matanya bergerak

Bayi akan menangis pada waktu tertentu dan sama setiap hari seperti lewat petang atau awal senja

Bayi mungkin akan menangis, berhenti dan menangis semula

Mata bayi sentiasa memandang tepat ke atas atau seolah-olah sedang memerhatikan sesuatu

Bayi mudah terkejut
semasa tidur

Bayi akan melakukan pergerakan kaki dan tangan yang lebih banyak daripada kebiasaannya

Ekspresi muka yang berubah-ubah seperti menutup mata dan membukanya dengan luas, mengerutkan kening serta menahan sebentar pernafasan

2 sebab utama timbulnya urat sawan tangis

Berikut adalah antara punca yang mungkin jadi penyebab berlakunya tangisan kolik ini, iaitu:

Bersifat fizikal

Keadaan ini disebabkan oleh faktor seperti rasa lapar, haus dan kesejukan, rasa tidak selamat apabila ditinggalkan sendirian biarpun buat sementara.

Rasa sakit seperti
kembung perut
 atau selesema turut boleh menjadi puncanya.

Di samping itu, keadaan lain yang termasuk dalam kategori ini adalah sakit akibat jangkitan kuman dan juga kecederaan anggota badan seperti terhantuk, terjatuh dan sebagainya.

Akibat gangguan makhluk halus punca sawan tangis?

Dalam kepercayaan masyarakat Islam, perkara yang dipercayai menjadi punca adalah disebabkan oleh gangguan makhluk halus.

Allah menjadikan manusia itu daripada dua unsur utama, iaitu jasad dan roh. Islam mengajar agar
bayi yang baru lahir
 diazankan di telinga kanan dan diiqamat pada telinga kirinya.

Itu merupakan ajaran terawal mesti dilakukan bagi ibu bapa beragama Islam yang bertujuan agar bayi akan mendengar kalimah Allah sebaik sahaja melangkah ke dunia ini.

Sekiranya dilakukan demikian, si kecil dipercayai tidak akan diganggu oleh ummu`s-sibyan, iaitu sejenis makhluk jin yang sering meng
ganggu ba
yi.

Makhluk inilah yang menyebabkan timbul pelbagai masalah termasuk
 gangguan tid
ur pada waktu malam. Kesannya boleh menyebabkan si comel
demam panas
 ataupun sawan.

Keterangan ini membuktikan bahawa bayi atau anak kecil boleh terganggu akibat gangguan yang tidak dapat dilihat oleh mata kasar individu dewasa ataupun melalui eksperimen teknologi moden.

Dalam masa tertentu anak yang terganggu ini ada kalanya akan memperlihatkan reaksi luar biasa dengan
wajah ketakutan
 seolah-olah sedang melihat satu objek yang menggerunkan di hadapannya.

Sememangnya sukar untuk dijelaskan bagaimana gangguan yang tidak dapat dilihat itu boleh mengganggu bayi.

Lebih membimbangkan dan menyebabkan kegusaran pada ibu bapa apabila situasi itu menyebabkan si kecil menangis tanpa henti hingga tidak terdengar suara tangisannya.

Kaedah merawat sawan tangis pada anak

Berikut beberapa petua yang boleh anda cuba:

Rawatan Islam

1. Pegang/
dukung bayi
sambil menghadap ke kiblat.

2. Pandang ke muka si kecil.

3. Baca surah berikut:

Al-Baqarah ayat 255

Al-Ikhlas

An-Nas

Surah Al-Falaq

Bismillah 5 kali

Azan

Selesai bacaan, tiupkan pada
ubun-ubun bayi
 dan usap seluruh badannya dari kepala ke hujung kaki.

Berjalan atau gerakan perlahan

Pergerakan membantu menenangkan bayi. Letakkan si kecil di dalam
baby carrier wrap

(pengendong bayi)
. Gabungan kehangatan dan irama degupan jantung anda mungkin dapat membuatkan mereka terlena.

Anda juga boleh mendukung bayi dan menggoyangkannya, mahupun meletakkan si kecil dalam buaian atau
kereta sorong
. Pergerakan perlahan mungkin dapat menghentikan tangisan mereka.

Masih tidak berjaya? Apa kata anda letakkan si kecil di dalam
kerusi keselamatan bayi
 dan bawa mereka untuk berjalan-jalan menggunakan kereta.

Bunyi menenangkan bantu atasi sawan tangis

Kebanyakan bayi bertindak balas dengan baik kepada bunyi degungan mesin lembut seperti:

Kipas

Vakum

White-noise
daripada alat khas atau aplikasi

Tummy time

Baringkan bayi secara meniarap
 sama ada di atas perut atau pangkuan anda. Kedudukan ini dipercayai menenangkan bayi kolik. Anda juga boleh menggosok belakang badan mereka bagi membantu penyingkiran gas.

Baca juga:

Manfaat
tummy time
 lain pada si kecil – membantu perkembangan otot leher dan bahu yang lebih kuat.

Tetapi pastikan mereka sentiasa dalam pantauan anda ketika diletakkan dalam keadaan meniarap ini.

Tenangkan deria si kecil

Cahaya terang dan bunyi bising boleh mengganggu bayi kolik. Tenangkan si kecil anda dengan:

Tidurkan bayi
 secara menelentang di dalam bilik gelap dan sunyi

Bedung bayi
 dengan selesa

Urutan bayi

Menuam botol berisi air suam pada perut si kecil

Memberikan
puting kosong

Berikan mereka mandi dengan air suam

Akhir kata

Jika keadaan urat sawan tangis ini berterusan walaupun setelah mencuba petua yang dikongsikan di atas, lakukanlah pemeriksaan dengan doktor untuk mendapatkan lebih kepastian.


Mata Bengkak Sebab Ketumbit? Ini Cara Merawatnya Di Rumah!

Anda sudah bersiap sedia untuk acara yang besar pada minggu hadapan. Semua persiapan dan pakaian sudah tersedia. Tiba-tiba di satu pagi selepas bangun dari tidur, kelihatan mata ketumbit! Sudah tentu ketumbit pada mata ini akan mengganggu hari anda.

Bukan sahaja masalah kosmetik, ia juga menyebabkan k
etidakselesaan, rasa sakit, mata menjadi merah, dan gatal-gatal.

Untuk mendapatkan lebih banyak info berkenaan Kesihatan Mata, anda boleh klik
di sini
.

Bagaimana mata ketumbit boleh berlaku?

Kelopak mata mengandungi kelenjar kecil yang menghasilkan minyak bagi membantu melembapkan permukaan mata.

Jangkitan oleh bakteria
staphylococcus
boleh berlaku pada kelenjar ini sehingga menyebabkan ketumbit atau
stye
(
hordeolum
dalaman).

Jangkitan juga boleh melibatkan folikel rambut pada bulu mata (
hordeolum
luaran).

Seperti mana-mana jangkitan,
kelopak mata akan menjadi bengkak
 (sama ada tertumpu atau melibatkan seluruh kelopak mata), merah, gatal dan sakit. Ia mugkin kelihatan seperti jerawat pada kelopak mata.

Kebiasaannya, ketumbit pada mata akan pecah dan sembuh dengan sendiri selepas beberapa hari.

Ketumbit mata tidak mengganggu penglihatan

Ketajaman penglihatan (
visual acuity
) anda sepatutnya tidak akan terganggu sama ada melihat dari jarak jauh atau dekat.

Perkara yang mungkin mengganggu ialah padangan yang dihalang oleh kelopak mata bengkak.

Jika penglihatan menjadi kabur, ia mungkin disebabkan oleh faktor lain dan anda perlu berjumpa dengan doktor untuk pemeriksaan.

Chalazion
kelihatan seperti
stye

Satu lagi benjolan pada kelopak mata yang kelihatan seperti ketumbit pada mata ialah
chalazion
.

Ia disebabkan oleh
kelenjar minyak pada kelopak mata yang tersumbat.
 Memandangkan bukan jangkitan, ia tidak menyakitkan.

Ketumbit pada mata yang melibatkan kelenjar minyak (
hordeolum
dalaman) juga boleh berubah menjadi
chalazion
.

Chalazion
terletak lebih jauh daripada pinggir kelopak mata berbanding ketumbit.

Kadangkala membezakan antara keduanya mungkin agak susah.

Cara merawat mata ketumbit di rumah

Anda boleh tuam bahagian terbabit menggunakan air panas. Tuaman boleh dilakukan menggunakan kain atau sudu yang direndam air panas atau secara langsung menggunakan botol yang mengandungi air panas.

Lakukan selama 10 hingga 15 minit sebanyak 3 hingga 4 kali sehari.

Jaga kebersihan tangan dengan kerap membasuh menggunakan sabun. Anda juga boleh
membersihkan bulu mata menggunakan syampu bayi.

Elakkan daripada memicit ketumbit mata tersebut bagi mengelakkan jangkitan tersebar. Biarkan ia pecah dengan sendiri.

Jika keadaan tidak bertambah baik selepas beberapa hari atau seminggu, sila dapatkan bantuan doktor.

Antibiotik dalam bentuk salap atau
eyedrop
mungkin akan dipreskrip.

Dalam sesetengah kes, suntikan steroid atau pembedahan kecil akan dilakukan jika rawatan lain tidak berkesan. Kini anda telah mengetahui cara merawat ketumbit di rumah.


Bayi Tersenyum Masa Tidur, Adakah Sebab Mimpi Indah? Ibu Ayah Kena Tahu Ini

Melihat bayi senyum adalah perkara yang membahagiakan. Tetapi bagaimana pula jika bayi tersenyum saat tidur atau mungkin ketawa, adakah ia sesuatu yang perlu dibimbangkan?

Bolehkah bayi tersenyum saat tidur?

Apabila ada bayi senyum atau ketawa ketika terjaga adalah keadaan yang normal, bahkan ia boleh mencairkan hati sesiapa yang melihatnya.

Pun begitu, ada kalanya anda mungkin akan melihat bayi tersenyum saat tidur.

Jika anda baru melahirkan bayi dan kerap memerhatikan mereka saat sedang tidur, pastinya anda akan perasan bahawa sesekali si manja kelihatan seperti tersenyum atau tersengih.

Pastinya ia momen yang sangat membahagiakan hati
mommies.

Tetapi mengapa
anak yang tidur
 boleh tersenyum? Jom bongkar mengenainya.

Memahami punca bayi tersenyum saat tidur

Kebanyakan daripada kita, bahkan penulis sendiri berpendapat bahawa
bayi yang tersenyum
saat sedang terlena adalah kerana mengalami mimpi yang indah.

Malangnya tidak banyak bukti saintifik untuk mengesahkannya.

Pun begitu, bayi tersenyum saat tidur mungkin kerana 4 sebab berikut:

 Perkembangan emosi

Semasa terjaga, bayi terdedah kepada pelbagai bunyi dan pemandangan baharu.

Dalam tempoh itu,
 otak mereka yang sedang berkembang
 cenderung untuk mencatatkan semua pengalaman dan maklumat harian tersebut yang mungkin akan diproses ketika sedang tidur.

Emosi gembira yang dirasakan semasa mengendalikan pengetahuan dan pemahaman baharu itu akan dipamerkan melalui senyuman dan tawa saat bayi sedang tidur.

Oleh yang demikian, bayi tersenyum, ketawa atau tersengih saat mata terpejam lena mungkin disebabkan sebahagian daripada
proses perkembangan
 emosi si manja.

 Melepaskan gas

Dipercayai bayi akan mula mempamerkan senyuman sosial apabila berusia 3 hingga 4 bulan.

Namun jika si manja tersenyum pada beberapa minggu pertama kelahirannya, ia mungkin menunjukkan bahawa bayi anda mengeluarkan gas.

Pun begitu, tanggapan tersebut tidak mendapat sokongan daripada sebarang penyelidikan saintifik yang konkrit.

Walau apa pun, adalah fakta bagi
bayi yang mengalami kolik
 untuk cenderung berasa terganggu, dan
kentut
 dipercayai membantu mereka berasa lebih selesa.

Kelegaan melepaskan angin mungkin antara sebab mengapa bayi yang sedang tidur kelihatan tersenyum.

 Kitaran tidur REM

Semasa peringkat tidur REM, bayi mungkin akan mengalami perubahan fisiologi tertentu yang mencetuskan beberapa refleks dan salah satunya mungkin tersenyum.

Fasa tidur REM juga akan mengakibatkan pergerakan mata yang cepat dan mimpi yang jelas.

Sekiranya anda menyedari si manja yang sedang terlena tertawa atau memberikan senyuman, dia mungkin berada dalam
kitaran tidur
 REM – mungkin mengingatkannya tentang beberapa episod lucu yang berlaku pada awal hari.

 Masalah berkaitan perubatan

Dalam kes yang jarang berlaku, kekejangan dan ketegangan mungkin terhasil sebagai ketawa yang tidak berhenti.

Jika anda menyedari sebarang simptom lain kepada bayi seperti penurunan berat badan, masalah ketika tidur, kerap merengek atau ketawa mahupun tersengih tanpa sebab yang jelas, dapatkan pemeriksaan doktor segera.

Masalah bayi ketawa dalam tidur yang berpanjangan boleh mengganggu waktu rehatnya sehingga menjejaskan tahap kesihatannya.

Perbezaan bayi tersenyum saat tidur

Jadi kini anda sudah memahami mengapa bayi tersenyum saat tidur atau ketawa.

Tetapi tahukah anda bahawa terdapat perbezaan jenis senyuman yang boleh dihasilkan si manja?

Jika bayi yang terlena dan tersenyum, ia mungkin terdiri daripada 3 jenis senyuman ini:

 Senyuman sosial

Bayi cenderung mengalami banyak perubahan emosi dalam beberapa tahun pertama kehidupan mereka.

Seiring peningkatan usia, mereka akan menjadi lebih responsif, waspada dan berinteraksi dengan individu lain.

Jika si manja anda mempamerkan senyuman sosial, itu menunjukkan 1 perkembangan penting dan ekspresi kemesraan terhadap anda.

Ia juga bermakna kemahiran komunikasi bayi semakin meningkat. Pada waktu ini, anda mungkin mahu
berinteraksi lebih banyak dengan si comel
 melalui pelukan atau dengan berbual dengannya.

 Senyuman refleksif

Bayi yang sedang tidur juga mungkin akan menunjukkan senyuman sekilas terutamanya dalam beberapa hari pertama
selepas kelahiran mereka.

Pakar berpendapat episod senyuman itu adalah tindakan refleks yang serupa dengan refleks lain yang ditunjukkan si manja seperti menghisap.

Bahkan senyuman refleksif ini mungkin telah bermula semasa
bayi masih di dalam kandungan ibu
. Selepas dilahirkan, bayi akan menghasilkan senyuman refleks ini semasa fasa tidur REM.

 Senyuman responsif

Jenis senyuman ini biasanya dapat dilihat pada usia bayi mencecah sekitar 6 hingga 8 minggu selepas dilahirkan.

Senyum responsif semasa tidur mungkin tindak balas bayi terhadap pengalaman deria atau perkara yang dia nikmati seperti suara yang menenangkan, pelukan dan lain-lain.

Senyum responsif bukanlah reaksi sosial tetapi hanya tindakan berulang-ulang mengikut pada apa yang dirasakan oleh bayi.

1 keadaan normal

Bayi yang ketawa atau tersenyum semasa tidur adalah bahagian normal fasa tidur. Bahkan individu dewasa juga boleh tersenyum, tersengih atau ketawa ketika tidur dan ini adalah wajar.

Apa yang mustahak adalah si manja anda masih membesar dan mengikut proses tumbesaran dengan baik mengikut usianya.


7 Tabiat Makan Tidak Sihat Sewaktu Berpuasa

Selain menahan lapar dan haus, puasa tentu mempunyai banyak manfaat kepada kesihatan. Salah satunya adalah meningkatkan prestasi sistem penghadaman badan kita. Namun, tabiat makan yang buruk di bulan puasa, serta kesalahan dalam memilih makanan berbuka dan sahur, malah dapat menghilangkan manfaat berpuasa kepada kesihatan.

Apa tabiat makan yang perlu kita elakkan semasa berpuasa?

1. Buka dan sahur dengan
junk food

Mengisi perut semasa bulan puasa, terutamanya ketika sahur dan berbuka, memang diharuskan. Namun, banyak orang yang mengisinya dengan sirap tinggi fruktosa, MSG (untuk menyedapkan rasa), natrium yang berlebihan, dan minyak yang boleh menyumbat jantung. Jika anda sedang tergesa-gesa, banyak pilihan yang sihat dan halal, yang tentunya sangat baik untuk berbuka puasa. Namun, tabiat buruk yang sering dilakukan adalah berbuka puasa bersama di restoran
junk food
.

Makanan
junk food
,seperti kerepek, mee segera, dan makanan lain yang kurang berkhasiat tidak seeloknya diambil. Anda tidak akan mempunyai tenaga yang cukup selama berpuasa, kerana apa yang anda makan tidak menghasilkan apa-apa untuk tubuh. Sebaliknya, apabila anda mengambil makanan yang cukup nutrisi, anda akan rasa lebih kenyang, sehingga anda tidak perlu makan hidangan yang besar.

2. Berbuka dengan makanan berminyak dan mengandungi banyak gula

Makanan yang digoreng mengandungi minyak yang tinggi sehingga akan sulit dihadam oleh badan, terutamanya ketika anda mengambil makanan tersebut sebagai makanan pertama berbuka puasa. Gunakan pemanis semula jadi seperti madu atau gula daripada tebu atau makanlah buah-buahan untuk menggantikan makanan atau minuman manis. Makanan atau minuman manis akan lebih cepat dihadam, dan hal itu akan membuat anda lebih cepat berasa lapar.

3. Pengambilan terlalu banyak karbohidrat sewaktu sahur

Karbohidrat akan berubah menjadi gula dan akan bertindak balas pada tubuh anda setelah anda selesai makan. Bergantung kepada makanan karbohidrat yang telah ditapis untuk menghasilkan tenaga, terutamanya ketika sahur, boleh menyebabkan lonjakan insulin dan kenaikan berat badan, terutama di sekitar hulu hati.

Dr. Ravi Arora, pakar diabetologis di RS. NMC Abu Dhabi, mengatakan bahawa puasa yang berpanjangan boleh menyebabkan keasidan pada perut dan keadaan tersebut boleh diburukkan lagi dengan mengambil terlalu banyak karbohidrat semasa berbuka, sehingga akan menyebabkan ketidakselesaan pada perut dan juga gastritis.Bergantung terlalu banyak kepada karbohidrat semasa sahur juga akan menyebabkan anda mahu lebih banyak gula dan juga meningkatkan rasa lapar di waktu petang sebelum waktu berbuka.

Jika anda mengambil karbohidrat, sebaiknya diimbangi dengan makanan kaya dengan protein. Bergantung kepada protein seperti ayam, ikan, udang, daging, dan keju akan membantu menjaga perbandingan otot dan lemak dalam tubuh tetap sihat pada akhir bulan Ramadan, sehingga anda boleh makan dengan selesa di hari raya.

4. Minum minuman berkafein semasa sahur dan berbuka

Minum teh atau kopi semasa sahur akan mengakibatkan kehilangan air (dehidrasi) dan akan cepat menimbulkan rasa lapar. Kafein yang terkandung dalam teh dan kopi boleh menyebabkan sakit kepala. Dr. Abed mengatakan bahawa orang yang berpuasa harus mengisi badannya dengan air putih semasa sahur dan ketika berbuka untuk mengurangkan dehidrasi. Namun, terlalu banyak minum air juga tidak baik, kerana akan mencairkan asid perut, menyebabkan kembung dan mengganggu penghadaman.

5. Langsung tidur selepas sahur

Langsung tidur selepas anda makan besar akan menyebabkan pelbagai masalah penghadaman, kerana badan anda perlu bekerja keras untuk menghadam makanan semasa badan anda berada dalam mod rehat. Bahkan jika anda tidak benar-benar tidur, sekadar berbaring di atas katil atau sofa selepas makan juga boleh mencetuskan gejala ulu hati. Ulu hati disebabkan oleh asid perut yang berlebihan, yang kemudian naik ke dada, bahkan ke tekak.

Keadaan kesihatan lain, iaitu gastroesophageal reflux disease (GERD) atau yang sering dikenal dengan sebutan gangguan asam lambung, terjadi kerana injap antara perut dan esofagus anda tidak tertutup sepenuhnya, membuat asid perut dari perut naik ke tekak. Berbaring langsung selepas makan boleh membuat asid perut anda semakin parah.

6. Meninggalkan sahur

Rashi Chowdhary, pakar nutrisi, mengatakan bahawa selain dari perkara yang harus dielakkan semasa puasa seperti makan bergoreng, terlalu banyak gula dan kafein berlebihan, ada satu tabiat negatif yang akan sangat mempengaruhi tubuh anda seperti meninggalkan sahur. Bangun untuk sahur dan makan yang cukup akan memberi badan anda tenaga hingga tengah hari. Meninggalkan sahur juga boleh menyebabkan dehidrasi, bau mulut, dan masalah pencernaan. Makanan yang masuk saat sahur akan membantu tubuh anda untuk mendapatkan nutrisi selama beberapa jam ke depan.

7. Makan terlalu banyak ketika berbuka

Hospital Burjeel di Abu Dhabi menampung sebanyak 50 pesakit setiap hari pada bulan Ramadan, yang kebanyakannya mempunyai simptom cirit-birit, muntah-muntah, sakit perut akut, dan radang perut. Dr. Magdi Mohamed, pakar rawatan kecemasan di Hospital Burjeel menjelaskan bahawa hal tersebut disebabkan oleh makan berlebihan ketika berbuka puasa, terutamanya makanan yang kaya dengan karbohidrat. Beliau mengatakan bahawa ketika waktu berbuka puasa, anda perlu melayan perut anda dengan berhati-hati. Salah satunya adalah dengan mengambil makanan kecil seperti kurma sebanyak 2-3 buah, beserta segelas air putih.


Jangan Ambil Mudah Penyakit Lupus, Perlu Dirawat Jika Tidak Boleh Bawa Maut!

Kini, terdapat banyak penyakit autoimun yang sudah dikenali oleh masyarakat kita
. Antaranya ialah penyakit lupus, sejenis penyakit autoimun yang boleh menyerang pelbagai organ dalam tubuh kita. Apa itu penyakit lupus?

Artikel ini akan membincangkan tentang penyakit ini secara keseluruhan, dari sudut punca, faktor risiko, tanda-tanda dan gejala serta rawatannya.

Untuk mendapatkan lebih banyak info berkenaan Kesihatan, anda boleh klik
di sini
.

Apa itu penyakit lupus?

Anda pasti tertanya apa itu penyakit lupus. Penyakit lupus (SLE) ialah penyakit autoimun sistemik yang berlaku apabila
sistem imun badan anda menyerang sel-sel dan organ tubuh anda sendiri.

Ia boleh menyebabkan keradangan yang ringan sehingga tahap serius, dan merangkumi pelbagai jenis organ seperti kulit, sendi, buah pinggang, otak, jantung, paru-paru dan sel darah sendiri.

Terdapat 2 jenis penyakit lupus iaitu:

Discoid Lupus Erythematous (DLE)
: hanya melibatkan organ kulit dan jarang merebak ke organ lain

Systemic Lupus Erythematosus (SLE)
: melibatkan pelbagai organ dalam badan dan boleh membawa maut

Apa itu penyakit lupus: faktor risikonya

1. Jantina

Kajian menunjukkan penyakit ini sering dikaitkan dengan wanita berbanding lelaki, iaitu wanita sebanyak 90% manakala 10% ialah lelaki dan kanak-kanak.

2. Umur

Selain itu, 90% daripada jumlah
wanita yang didiagnosis merupakan wanita lingkungan umur reproduktif
 iaitu di antara 15 hingga 50 tahun.

3. Etnik

Penyakit ini banyak dijumpai dalam kalangan masyarakat Afrika-Amerika, Hispanik dan Asia-Amerika.

Di negara kita, lebih daripada 10,000 orang telah didiagnosis dengan SLE sejak 30 tahun dahulu. Akan tetapi, masih ramai penghidap SLE yang belum disahkan dan menerima rawatan selanjutnya.

Punca penyakit lupus

Sehingga kini, masih ramai saintis yang belum menjumpai punca utama penyakit SLE. Namun,
ramai yang percaya penyakit ini merupakan kombinasi masalah genetik
 dan juga persekitaran.

Seseorang yang mempunyai warisan genetik untuk lupus berkemungkinan untuk mendapat penyakit ini jika terdedah kepada persekitaran yang boleh mencetusnya.

Pencetus penyakit SLE termasuklah:

1. Cahaya matahari

Pendedahan kepada cahaya matahari boleh menyebabkan lupus aktif dalam tubuh seseorang yang mempunyai genetik tersebut.
Tanda utama yang boleh dilihat ialah masalah kulit ruam yang sensitif terhadap cahaya matahari.

2. Jangkitan kuman

Mengalami jangkitan kuman di mana-mana organ tubuh
 boleh menyebabkan lupus aktif buat kali pertama atau pengulangan dalam sesetengah kes.

3. Ubat-ubatan

Lupus boleh berlaku disebabkan oleh beberapa jenis ubat seperti ubat darah tinggi, ubat epilepsi dan antibiotik. Keadaan ini dinamakan
drug-induced
 lupus.

Biasanya penghidap akan menjadi lebih baik selepas berhenti mengambil ubat tersebut.

Walaupun jarang berlaku, simptom boleh berterusan dalam sesetengah individu meskipun pengambilan ubat telah dihentikan.

Apa itu penyakit lupus: tanda dan simptom

Setiap individu mempunyai tindak balas yang berbeza terhadap penyakit ini kerana kita mempunyai imun badan yang berasingan
.

Tanda dan gejala boleh bermula secara tiba-tiba atau berkembang secara perlahan, boleh menjadi ringan atau teruk dan sama ada sementara atau kekal.

Selalunya, simptom lupus hanyalah ringan sahaja. Jika penghidap mengalami episod suar, simptom akan bertambah teruk tetapi hanya untuk sementara.

Tanda dan gejala lupus bergantung kepada organ badan yang terlibat, tetapi kebiasaannya ialah:

Ruam berbentuk rama-rama di bahagian muka

Demam berpanjangan

Kelesuan badan

Sendi menjadi bengkak, kaku dan sakit

Kulit menjadi sensitif terhadap cahaya matahari

Masalah paru-paru dan jantung: Susah untuk bernafas, sakit dada

Mata menjadi kering

Ulser banyak di dalam mulut

Fenomena Raynaud: Kuku dan jari menjadi putih atau kebiru-biruan apabila terdedah kepada sejuk atau tekanan yang melampau

Berhati-hati, lupus boleh membawa maut!

Oleh sebab lupus ialah sejenis penyakit autoimun, ia boleh menyerang mana-mana bahagian tubuh anda. Jika tidak dirawat segera, keadaan boleh menjadi teruk seperti kegagalan organ dan membawa maut.

Antara komplikasi penyakit lupus ialah:

Kegagalan buah pinggang: punca utama kematian untuk penghidap lupus.

Lupus serebrum: menyebabkan sakit kepala, perubahan tingkah laku, masalah penglihatan, strok dan sawan.

Anemia dan meningkatkan risiko pendarahan atau pembekuan darah.

Keradangan saluran darah (vaskulitis).

Pleuritis, pendarahan dalam paru-paru dan jangkitan kuman paru-paru.

Keradangan otot jantung yang boleh menyebabkan sakit jantung.

Pencegahan dan rawatan penyakit lupus

Anda sudah tahu apa itu penyakit lupus, tetapi bagaimana pula dengan rawatannya? Penyakit ini selalunya dirawat berdasarkan tanda dan gejala yang muncul. Anda haruslah berunding dengan doktor mengenai rawatan yang sesuai untuk tahap penyakit anda.

Antara ubat-ubatan yang digunakan ialah:

Nonsteroidal anti-inflammatory drugs (NSAIDs)
: Mengawal demam, sakit dan bengkak

Ubat antimalari : Mempengaruhi imun badan dan mengurangkan suar berlaku

Steroid: Bantu untuk mengawal keradangan

Imunosupresan: Hanya digunakan dalam kes lupus yang serius

Anda boleh mencegah lupus daripada menjadi lebih teruk dengan:

Selalu berjumpa dengan doktor untuk rundingan

Memakai pakaian menutup sepenuhnya dan pelindung matahari apabila keluar

Mengamalkan pemakanan yang sihat

Elakkan merokok dan bersenamlah selalu

Kini anda telah tahu apa itu penyakit lupus.